title: Hiljaisuus

text: Seuraavana aamuna Anna ilmoittaa, että hän ja Johan lähtevät hotellista aamiaisen jälkeen. Tämän kuultuaan Ester alkaa saada hengenahdistuskohtauksia. Vanha portieeri yrittää auttaa ja lohduttaa häntä. Ester paljastaa kuolemanpelkonsa, mutta myös pelkonsa yksinäisyyttä ja seksuaalisuutta kohtaan. Kun Johan tulee sanomaan näkemiin, Ester antaa hänelle paperilapun. Kun Anna ja Johan istuvat taas junassa, Johan ottaa paperilapun ja sanoo Esterin kirjoittaneen hänelle kirjeen. Anna ottaa lapun ja lukee: ”Johanille. Sanoja vieraalla kielellä.” Välinpitämätön Anna antaa lapun takaisin Johanille, avaa junanvaunun ikkunan ja viilentää itseään kasvoilleen osuvilla sadepisaroilla.


title: Gunnel Lindblom

text: Gunnel Märtha Ingegerd Lindblom (s. 18. joulukuuta 1931 Göteborg) on ruotsalainen näyttelijä ja ohjaaja. Lindblom näytteli monissa Ingmar Bergmanin elokuvissa.


title: Oumar Kalabane

text: Oumar Kalabane (synt. 8. huhtikuuta 1981, Conakry , Guinea) on guinealainen jalkapalloilija, joka pelaa Turkin korkeimmalla sarja tasolla, Turkin Superliigassa Vestel Manisasporin joukkueessa. Kalabane edustaa Guineaa jalkapallon Afrikan mestaruuskilpailuissa 2008, ja teki joukkueen avaus ottelussa maalin Ghaanaa vastaan.


title: Kéné Ndoye

text: Kéné Ndoye (s. 20. marraskuuta 1978) on senegalilainen yleisurheilija, jonka päälaji on kolmiloikka.


title: Kéné Ndoye

text: Ndoye voitti Afrikan-mestaruuskilpailuissa Yaoundéssa 1996 kultaa kolmiloikassa ja pronssia pituushypyssä. Kaksi vuotta myöhemmin Dakarin Afrikan-mestaruuskilpailuissa hän sai pronssia kolmiloikassa. Hän oli samassa lajissa kolmas myös Johannesburgin Afrikan kisoissa 1999, mutta karsiutui saman vuoden Sevillan MM-kisoissa tuloksella 13,90. Seuraavana vuonna hän voitti Alger'ssa Afrikan-mestaruuden pituushypyssä ja sijoittui kolmiloikassa kolmanneksi, mutta karsiutui Sydneyn olympialaisissa loikittuaan 13,94. Vuonna 2002 hän sai Radésin Afrikan-mestaruuskisoissa hopeaa kolmiloikassa ja pituushypyssä sekä pronssia 100 metrin aitajuoksussa.


title: Kéné Ndoye

text: Ndoye sai kolmiloikan MM-pronssia Birminghamin sisäratojen MM-kisoissa 2003 tuloksella 14,72. Myöhemmin samana vuonna hän voitti samassa lajissa kultaa Abujan Afrikan kisoissa, sijoittui Pariisin ulkoratojen MM-kisoissa kymmenenneksi ja kahdeksanneksi. Ndoye karsiutui Budapestin sisäratojen MM-kisoissa 2004 kolmiloikassa. Hän voitti samana vuonna Afrikan-mestaruuskisoissa kultaa pituushypyssä tuloksella 664 ja hopeaa kolmiloikassa. Ateenan olympialaisissa hän karsiutui pituushypyssä ja sijoittui kolmiloikassa neljänneksitoista. Seuraavana vuonna hän loikki Helsingin MM-kisoissa kuudenneksi. Ndoye karsiutui Moskovan sisäratojen MM-kisoissa 2006 kolmiloikassa ja voitti myöhemmin samana vuonna hopeaa Bambousin Afrikan-mestaruuskisoissa sekä pituushypyssä että kolmiloikassa.


title: Wayne’s World

text: Wayne’s World on Mike Myersin käsikirjoittama komediaelokuva, jossa hän myös näyttelee toista nimiosaa. Vuonna 1992 ensi-iltansa saanut elokuva kertoo kaveruksista Waynestä ja Garthista, jotka kuvaavat kellarissa ohjelmaansa "Wayne’s World". Elokuva sai myös jatko-osan "Wayne’s World 2". Elokuvan ohjauksesta vastasi Penelope Spheeris.


title: Wayne’s World

text: Elokuva on pohjautuu  Saturday Night Livessä esitettyyn samannimiseen sketsiin. Elokuvassa on useita cameo-rooleja, mm. Meat Loaf ja Alice Cooper. Elokuvassa esiintyy myös Robert Patrick, joka parodioi rooliaan elokuvassa "Terminator 2". Vuonna 1993 elokuvan pohjalta tehtiin videopeli NES:lle, SNES:lle, Sega Mega Drivelle ja Game Boylle.


title: Wayne’s World

text: Elokuva kertoo kahdesta nuoresta kaveruksesta, jotka kuvaavat omaa tv-show'taan kellarissa. Poikien elämä on helppoa ja koulun lomassa he vain lorvailevat. Kaikkien yllätyksesi eräs tuottaja, Benjamin Kane näkee poikien lähetyksen. Kane kiinnostuu ohjelmasta oitis ja ehdottaa pojille sopimusta. Empimättä pojat suostuvat ja Wayne saa jopa kauniin Cassandran ihastumaan häneen. Kuitenkin bisnesmaailmassa meno on vaikeampaa ja totisempaa kuin omassa kellarissa."Video-oppaassa" vuodelta 1994 Olavi Similä sanoo elokuvaa ratkiriemukkaaksi kohellukseksi ja antaa sille neljä tähteä viidestä, mikä vastaa sanallista arviota ”erinomainen”.


title: Lehtonoidanlukko

text: Lehtonoidanlukko ("Botrychium virginianum") on pääasiassa Euraasian ja Pohjois-Amerikan lauhkeilla vyöhykkeillä tavattava saniaislaji. Suomessa se on uhanalainen ja rauhoitettu laji.


title: Lehtonoidanlukko

text: Lehtonoidanlukko on suurin Suomessa tavattavista noidanlukoista. Sillä on mehevä juurakko, josta nousee itiöitä levittävä, 20–50 cm korkeaksi kasvava lehtivarsi. Steriilit yksilöt jäävät pienemmiksi. Lehdet ovat pehmeät ja kellanvihreät. Leveän kolmiomainen, 2–3 kertaa parilehdykkäinen ja lähes ruoditon lehtilapa jakaantuu lehtivarren puolivälissä. Itiöpesäkkeistö on kapean kartiomainen, monihaarainen ja pitkäperäinen. Kaikkiin yksilöihin ei kehity itiöpesäkkeistöä. Suomessa lehtonoidanlukon itiöt kypsyvät heinä-elokuussa. Lehtonoidanlukon lehtilapa muistuttaa erehdyttävästi koiranputkea ("Anthriscus sylvestris").


title: Lehtonoidanlukko

text: Lehtonoidanlukkoa tavataan laajalla alueella pohjoisen pallonpuoliskon lauhkealla vyöhykkeellä, mutta sen esiintymisalue on laikukkainen. Lajin pääesiintymisalue on Pohjois-Amerikassa, jossa sitä kasvaa mantereen itä-, keski- ja pohjoisosissa. Euroopassa lajia tavataan kapealla vyöhykkeellä Alppien ja Karpaattien välisellä alueella, ja sieltä edelleen Puolaan, Pohjois-Ukrainaan ja Luoteis-Venäjälle. Pohjoismaissa lehtonoidanlukkoa tavataan ainoastaan Suomesta ja Ruotsista. Euroopasta levinneisyysalue jatkuu Keski-Siperiaan saakka. Paikoitellen sitä tavataan myös muualta Aasiassa, muun muassa Japanissa. Suomessa lehtonoidanlukon esiintymisalue on kaksijakoinen. Sitä tavataan toisaalta Varsinais-Suomen ja Länsi-Uudenmaan kalkkialueilta ja toisaalta Perämeren alueelta aina Rovaniemelle saakka. Laji on kaikkialla harvinainen. Ahvenanmaalta laji lienee kadonnut.


title: Lehtonoidanlukko

text: Lehtonoidanlukko on kalkinvaatija. Se kasvaa varjoisissa ja puoliavoimissa lehdoissa ja kuusivaltaisissa rehevissä metsissä. Sitä tavataan myös vanhojen kalkkikuoppien reunamilla. Laji ilmeisesti vaatii uusiutuakseen myrskytuhoja, metsäpaloja tai jopa metsänhakkuita. Lehtonoidanlukko on harvinaistunut pellonraivauksen, voimakkaan metsänhoidon ja kalkinlouhinnan seurauksena.


title: Marion Dewar

text: Marion Dewar CM (17. helmikuuta 1928 – 15. syyskuuta 2008) oli kanadalainen Uuden demokraattisen puolueen poliitikko. Hän toimi Ottawan pormestarina vuosina 1978–1985 ja Kanadan parlamentin jäsenenä vuosina 1986–1988.


title: Marion Dewar

text: Dewar syntyi Montréalissa ja kouluttautui sairaanhoitajaksi. Hän meni vuonna 1951 naimisiin puolisonsa Kenin kanssa, ja hänellä oli viisi lasta, joista Paul Dewar tuli vuoden 2006 vaaleissa valituksi parlamentin jäseneksi.


title: Marion Dewar

text: Dewarista tehtiin vuonna 2002 Order of Canadan jäsen.


title: Jean Bobet

text: Jean Bobet (s. 22. helmikuuta 1930) on ranskalainen maantiepyöräilijä. Hänet muistetaan parhaiten Pariisi–Nizza-ajon voitosta, jonka hän saavutti vuonna 1955 Raymond Impanis'n jälkeen, ennen Fred De Bruynea.


title: Jean Bobet

text: Bobet syntyi Saint-Méen-le-Grandissa.


title: Al Lewis

text: Al Lewis (oik. Albert Meister, s. 30. huhtikuuta 1923 New York – 3. helmikuuta 2006 New York) oli yhdysvaltalainen näyttelijä, joka tunnetaan ehkä parhaiten ”isoisän” roolista 1960-luvun televisiosarjassa "Me hirviöt". Myöhemmin elämässään hän omisti ravintolan ja toimi radiotoimittajana.


title: Identtiset kaksoset (elokuva)

text: Identtiset kaksoset () on vuonna 1988 ensi-iltansa saanut komediaelokuva. Elokuvan pääosissa nähdään Arnold Schwarzenegger ja Danny DeVito.


title: Identtiset kaksoset (elokuva)

text:
Julius Benedict (Arnold Schwarzenegger) on geneettisen laboratorion kokeessa jalostettu huippuihminen. Hän saa tietoonsa, että hänellä on kaksoisveli. Hän ei ole ikinä tavannut veljeään ja lähteekin häntä etsimään suureen kaupunkiin. Veljeksi paljastuu Vincent Benedict (Danny DeVito), joka on gangstereille veloissa. Aluksi lihavampi veli ei voi sietää Juliusta, mutta Julius jatkaa kanssakäymistä ja veljekset ystävystyvät. Tämän seurauksena kaksikko lähtee etsimään äitiään. Apunaan kaksosilla on äidinhakureissussa kaksi naista, joista toinen on Vincentin naisystävä ja tämän sisko, joka rakastuu Juliukseen.
"Video-oppaassa" vuodelta 1994 Esko Rautakorpi piti elokuvaa toteutukseltaan yhtä hulvattomana kuin juoneltaan ja antoi sille kolme tähteä viidestä, mikä vastaa sanallista arviota ”hyvä”.


title: Pieter Bourke

text: Pieter Bourke on australialainen muusikko ja säveltäjä, joka on toiminut pääasiassa elektronisen musiikin parissa. Bourke on tehnyt yhteistyötä muun muassa Dead Can Dance -yhtyeen ja sen entisen jäsenen Lisa Gerrardin kanssa. Bourke on myös saavuttanut mainetta yhteistyöstään australialaisen David Thrussellin kanssa, jonka kanssa Bourke on tehnyt musiikkia yhtyeissä Snog ja Soma.


title: Pieter Bourke

text: Pieter Bourke ja Lisa Gerrard ovat myös saavuttaneet kaksi parhaan musiikin Golden Globe -ehdokkuutta. Ensimmäisen he saivat elokuvasta "The Insider – sisäpiirissä" vuonna 2000 ja toisen elokuvasta "Ali" vuonna 2002.


title: Daniel Stern (näyttelijä)

text: Daniel Stern (s. 28. elokuuta 1957) on yhdysvaltalainen näyttelijä. Hänen tunnetuimpia roolejaan ovat Marv elokuvissa "Yksin kotona" ja "Yksin kotona 2 – Eksynyt New Yorkissa" sekä Phil Berquist elokuvissa "Kaupunkicowboyt" ja "Kaupunkicowboyt II". Hänen veljensä on käsikirjoittaja David M. Stern. Daniel Stern on näytellyt myös elokuvassa "Celtics voittoon – keinolla millä hyvänsä".


title: Hommell

text: Hommell on ranskalainen autonvalmistaja, joka aloitti toimintansa vuonna 1990. Sen Perusti Michel Hommell. Tehtaan automallit olivat Hommell Berlinette, Berlinette RS ja avomalli Barquette.


title: Kokin-wakashū

text: Kokin-wakashū (, "muinaisen ja nykyajan waka-kokoelma"), lyhennetty usein Kokin-shū (), on japanilainen varhainen Heian-kauden waka-runojen keisarillinen antologia. Sen pani alulle keisari Uda (hallitsi 887–897) ja sen tilasi hänen poikansa keisari Daigo (hallitsi 897–930) noin vuonna 905. Sen valmis muoto on noin vuodelta 920, vaikka useiden historiallisten lähteiden mukaan viimeinen runo lisättiinkin kokoelmaan vuonna 914. Antologian kokoajat olivat neljä hovirunoilijaa: tehtävän johtaja Ki no Tsurayuki, Ki no Tomonori (joka kuoli ennen teoksen valmistumista), Ōshikōchi Mitsune ja Mibu no Tadamine.


title: Kokin-wakashū

text: "Kokin-shū" on ensimmäinen 21:stä keisarin pyynnöstä kootusta japanilaisen runouden kokoelmasta (). Se oli aikansa runouden vaikutusvaltaisin teos, joka säänteli japanilaisen runouden muotoa aina 1800-luvun loppuun saakka. Se oli ensimmäinen antologia, joka jakautui vuodenaika- ja rakkausrunoihin. "Kokin-shūn" aloittama vuodenaikarunojen johtoasema jatkuu nykyäänkin haiku-perinteessä.


title: Kokin-wakashū

text: Ki no Tsurayukin japaninkieliset alkusanat merkitsivät myös japanilaisen kirjallisuuskritiikin alkua, erillisenä ajan kirjallisuuspiireissä yleisemmästä kiinankielisestä poetiikasta (antologiassa oli myös perinteinen kiinalainen Ki no Tomonorin kirjoittama esipuhe). Ajatus sekä vanhojen että uusien runojen sisällyttämisestä kokoelmaan oli toinen merkittävä keksintö, joka otettiin myöhemmin laajalti käyttöön muissa teoksissa, sekä proosassa että runoudessa. "Kokin-shūn" runot järjestettiin ajan mukaan; esimerkiksi rakkausrunot, jotka olivat monien eri runoilijoiden eri aikoina kirjoittamia runoja, järjestettiin niin, että lukija ymmärtäisi niiden kuvaavan hovissa tapahtuvan rakkausjutun etenemistä ja tapahtumia. Yhden runon assosiointi toiseen on tehnyt antologiasta renga- ja haikai-runoperinteiden esiäidin.


title: Kokin-wakashū

text: Kokoelman runojen tarkasta määrästä on kiistaa. Internet-versiossa on 1 111 runoa. Kokoelma jakautuu kahteenkymmeneen osaan, mikä heijastelee vanhempia teoksia, kuten "Man'yōshūta", ja erilaisia kiinalaisia antologioita. Aiheiden järjestely kuitenkin eroaa kaikista varhaisimmista malleista. Sitä seurasivat kaikki myöhemmät viralliset kokoelmat, vaikka jotkin niistä, kuten "Kin'yō-wakashū" ja "Shika-wakashū", koostuvat vain kymmenestä osasta.


title: Kokin-wakashū

text: Seuraavassa taulukossa "Kokin-shūn" kappaleista on niiden japaninkieliset nimet, niiden modernit lukutavat ja niiden suomenkieliset käännökset.


title: Kokin-wakashū

text: Kokoajat liittivät jokaiseen runoon sen tekijän nimen ja runon aiheen () tai inspiraation, jos mahdollista. Merkittäviä "Kokin-shūn" runoilijoita olivat Ariwara no Narihira, Ono no Komachi, Henjō ja Fujiwara no Okikaze, kokoajien lisäksi. Pääsy mihinkään keisarilliseen kokoelmaan, ja erityisesti "Kokin-shūhun", oli suuri kunnia.


title: M/S Ship I

text: M/S "Ship I" oli vuonna 1975 rakennettu 177,2-metrinen junalautta. Laivan rakensi Rickmers Rhederei GmbH Rickmers Werftin telakka Bremerhavenissa Saksassa. Alun perin alus oli nimeltään "Railship I". Alus romutettiin syyskuussa 2001 Alangissa Intiassa.


title: M/S Ship I

text: Alus laskettiin vesille 6. syyskuuta 1974 ja 10. helmikuuta 1975 alus sai nimen "Railship I". Seuraavana päivänä alus luovutettiin Partenreederei m.s. "Railship I":n omistukseen, joka rekisteröi aluksen Saksan lipun alle. Kotipaikaksi tuli Lyypekki. "Railship I" aloitti 15. helmikuuta liikennöinin junalauttana Saksan Travemünden ja Suomen Hangon välillä. Elokuussa 1979 alus oli pidennettävänä 27,18 metrillä A.G. Weserin telakalla Bremenissä Saksassa. Railship Oy AB osti aluksen 5. huhtikuuta 1994 ja rekisteröi sen Suomen lipun alle. Kotipaikaksi tuli Hanko. Vuonna 1995 alus siirtyi Travemünden ja Turun välille. Heinäkuussa 2001 Blue Admiral Group Ltd. osti aluksen ja rekisteröi sen "Ship I" -nimisenä Komorien lipun alle. "Ship I" saapui Alangiin Intiaan romutettavaksi 1. syyskuuta 2001.


title: Henri Cornet

text: Henri Cornet (4. elokuuta 1884 – 18. maaliskuuta 1941) oli ranskalainen maantiepyöräilijä, jonka uran merkittävin saavutus oli Ranskan ympäriajon kokonaiskilpailun voitto vuonna 1904. Hän voitti 2 388 kilometrin pituisen kilpailun keskinopeudella 24,292 km/h.


title: Henri Cornet

text: Cornet saavutti vielä kahdeksannen sijan vuonna 1908. Hän kilpaili Ranskan ympäriajossa viimeisen kerran vuonna 1912, jolloin hän sijoittui 28. sijalle.


title: Henri Cornet

text: Ranskan ympäriajon ulkopuolella Cornet voitti Paris-Roubaix'n 1906. Hän kuoli 56-vuotiaana.


title: Annina Holmberg

text: Annina Holmberg (s. 1964 Helsinki) on suomalainen kirjailija. Hän on opiskellut kirjallisuutta ja teatterialaa. Holmberg on kirjoittanut nuortenkirjoja ja käsikirjoittanut muun muassa televisiosarjaa "Sydänten akatemia". Lisäksi hän on tehnyt tv-kirjoituksia, konserttisanoituksia lapsille ja nuorille sekä näyttelyiden dramaturgioita.


title: Annina Holmberg

text: Hänen isänsä oli ohjaaja Kalle Holmberg ja äitinsä dramaturgi-ohjaaja Ritva Holmberg.Nimellä Maria Kupias:


title: Panoz

text: Panoz on yhdysvaltalainen automerkki, jonka perusti vuonna 1989 Don Panoz.


title: Louis Trousselier

text: Louis Trousselier (29. kesäkuuta 1881 – 24. huhtikuuta 1939) oli ranskalainen maantiepyöräilijä, joka muistetaan parhaiten Ranskan ympäriajon kokonaiskilpailun voitosta 1905. Hän voitti 2 975 kilometrin pituisen kilpailun keskinopeudella 27,284 km/h. Hän sijoittui kolmanneksi 1906 ja voitti uransa aikana kaikkiaan toistakymmentä etappia.


title: Louis Trousselier

text: Trousselier tuli tunnetuksi myös muista kilpailuista. Hän voitti muiden muassa Paris-Roubaix'n 1905 ja Bordeaux-Parisin 1908.


title: Louis Trousselier

text: Trousselier vetäytyi kilpa-ajosta juuri ensimmäisen maailmansodan alkuvaiheissa ja kuoli Pariisissa vuonna 1939.


title: René Pottier

text: René Pottier (5. kesäkuuta 1879 – 25. tammikuuta 1907) oli ranskalainen maantiepyöräilijä. Pottierin kuuluisin saavutus on vuoden 1906 Ranskan ympäriajon kokonaiskilpailun voitto. Hän voitti 4 637 kilometrin pituisen kilpailun keskinopeudella 24,463 km/h. Lisäksi hän oli muun muassa Bol d'Or -ajon voittaja samana vuonna.


title: René Pottier

text: Pottier teki itsemurhan hirttäytymällä 27-vuotiaana.


title: Johan Van Summeren

text: Johan Van Summeren (s. 4. helmikuuta 1981 Lommel) on belgialainen maantiepyöräilijä, joka edustaa UCI World Tour -tasolla kilpailevaa Ag2r-La Mondiale -tallia.


title: Johan Van Summeren

text: Van Summeren ajoi vuonna 2002 harjoittelijana Domo-Farm Frites -tallissa. Seuraavalla kaudella hän kilpaili 3. divisioonan Quick Step-Davitamon-Latexco -joukkueessa ja saavutti Hamiltonin MM-kilpailuissa hopeaa alle 23-vuotiaiden maantieajossa. Vuonna 2004 Van Summeren ajoi Relax-Bodysol -joukkueessa.


title: Johan Van Summeren

text: Vuosina 2005–2009 Van Summeren edusti Davitamon/Predictor/Silence-Lotto -joukkuetta. Vuonna 2005 hän sijoittui neljänneksi Tour Down Under -etappikilpailussa ja voitti seuraavana vuonna Britannian ympäriajon sprinttikilpailun. Syyskuussa 2007 Van Summeren voitti ProTour-sarjaan kuuluvan Puolan ympäriajon. Hän voitti lisäksi kilpailun seitsemännen etapin.


title: Johan Van Summeren

text: Van Summeren voitti Pariisi–Roubaix-klassikon vuonna 2011 karattuaan kärkiryhmästä 15 kilometriä ennen maalia. Hän on sijoittunut lisäksi vuonna 2008 kahdeksanneksi ja 2009 viidenneksi. Vuosina 2010–2014 hän edusti yhdysvaltalaista Garmin-joukkuetta ja vuodesta 2015 ranskalaista Ag2r-La Mondialea.


title: Toonsylvania

text: Toonsylvania on yhdysvaltalaisen DreamWorksin vuonna 1998 tuottama 19-osainen animaatiosarja, joka palkittiin vuonna 1999 Golden Reel-palkinnolla. Se kertoo tohtori Vic Frankensteinista ja hänen apulaisestaan Igorista, jotka luovat erilaisia kokeita vaihtelevin tuloksin ja usein koomisin seurauksin. Toonsylvania oli myös poikkeuksellinen Steven Spielbergin tuottama animaatiosarja hahmojen suhteen, sillä suurimmaksi osaksi sarjaa siinä esiintyi samat hahmot, toisin kuin esimerkiksi Animaanisissa. Yksi sarjan keskeisimpiä teemoja oli muun muassa television kaukosäädin, jossa tuntui olevan joka jaksossa erilainen vika, jota Igor yritti korjata.


title: Toonsylvania

text: Suomessa sarjaa on esitetty Subilla helmikuussa 2009.


title: Toonsylvania

text: Sarja seuraa päähahmoa tri Vic Frankensteinia ja hänen apulaistaan Igoria, jotka tekevät erilaisia kokeita synkässä linnassa. Igor on usein sarjan aikana osoittanut olevansa kaksikosta se todellinen nero. Puolestaan tri Frankenstein ja heidän hirviönsä Phil osoittavat olevansa tyhmempiä, kuin he antavat ymmärtää.


title: Feldkirch

text: Feldkirch on kaupunki Vorarlbergin osavaltiossa, Itävallassa. Se on Itävallan läntisin kunta ja sijaitsee Sveitsin ja Liechtensteinin rajalla. Se on yli 31 000 asukkaallaan Vorarlbergin toiseksi suurin kaupunki Dornbirnin jälkeen. Pinta-alaltaan Feldkirch on 34,35 neliökilometrin suuruinen. Sen väestötiheys on 905 as./km².


title: Feldkirch

text: Nykyisen Feldkirchin kaupungin alueella on sijainnut asutusta jo Rooman valtakunnan ajoilta lähtien. Varhaisin maininta Feldkirchistä kaupunkina on peräisin vuodelta 1218. Vuonna 1925 kaupunkiin liitettiin Levisin, Altenstadtin, Gisingenin, Nofelsin, Tostersin ja Tisisin kunnat.


title: Feldkirch

text: Feldkirch on useiden itävaltalaisten instituutioiden kotipaikka. Kaupungin suurimpiin nähtävyyksiin lukeutuu sen hyvin säilynyt vanhakaupunki. Kaupungilla on ystävyyskaupunkitoimintaa Kanadan Whitbyn ja Saksan Sigmaringenin kanssa.


title: Feldkirch

text: Feldkirchiläinen jääkiekkoseura VEU Feldkirch on saavuttanut menestystä niin Itävallan kuin Euroopankin tasolla.


title: Lucien Petit-Breton

text: Lucien Petit-Breton (oik. Lucien Georges Mazan; 18. lokakuuta 1882 – 20. joulukuuta 1917) oli maantiepyöräilijä. Hän syntyi Loire-Atlantiquessa, Ranskassa, mutta muutti kuusivuotiaana vanhempineen Argentiinan pääkaupunkiin Buenos Airesiin.


title: Lucien Petit-Breton

text: Petit-Bretonin pyöräilyura alkoi hänen voitettuaan pyörän arpajaisissa. Hänen isänsä halusi poikansa tekevän "oikeita töitä", niinpä Lucien Mazan alkoi käyttää salanimeä Lucien Breton. Myöhemmin hän muutti nimen Petit-Bretoniksi, koska oli olemassa toinenkin Lucien Breton -niminen pyöräilijä.


title: Lucien Petit-Breton

text: Petit-Breton oli ensimmäinen Ranskan ympäriajon kahdesti voittanut kilpailija; hän voitti 4 488 kilometrin pituisen kilpailun vuosina 1907–1908.


title: Lucien Petit-Breton

text: Petit-Breton voitti myös muita huomionarvoisia kilpailuja: Bol d'Orin (1904), Pariisi-Toursin (1906), Milano–San Remon (1907) ja Pariisi-Brysselin (1908). Hän kuoli 35-vuotiaana liikenneonnettomuudessa lähellä Troyesia Ranskassa palvellessaan armeijassa ensimmäisessä maailmansodassa.


title: Wolfsberg

text: Wolfsberg on useiden maantieteellisten paikkojen nimi.


title: François Faber

text: François Faber (26. tammikuuta 1887 – 9. toukokuuta 1915) oli luxemburgilainen maantiepyöräilijä. Hän voitti vuonna 1909 Ranskan ympäriajon, johon oli osallistunut ensimmäistä kertaa jo 1906. Vuoden 1909 ympäriajon voitossa hänen keskinopeutensa oli 4 497 kilometrin mittaisessa kilpailussa 28,658 kilometriä tunnissa.


title: François Faber

text: Uransa aikana Faber voitti paitsi yhdeksäntoista Tour-etappia, myös kokonaiskilpailuja Pariisi-Brysselissä (1909), Bordeaux-Parisissa (1911), Paris-Toursissa (1909, 1910), Paris-Roubaix'ssa (1913) ja Lombardian ympäriajossa (1908).


title: François Faber

text: 28-vuotias Faber kuoli ensimmäisessä maailmansodassa ollessaan palvelemassa Muukalaislegioonassa Ranskassa.


title: Wolfsberg (Kärnten)

text: Wolfsberg on kaupunki Kärntenin osavaltiossa, eteläisessä Itävallassa. Se sijaitsee Lavant-joen laaksossa. Kaupungin asukasluku on 25 042 (2017). Varhaisin tunnettu maininta Wolfsbergistä on peräisin vuodelta 1007. Wolfsbergille myönnettiin kaupunginoikeudet vuonna 1331.


title: Kinkaku-ji

text: Kinkaku-ji (, "kultaisen paviljongin temppeli") on Rokuon-jin (, "peurapuutarhan temppeli") epävirallinen nimi. Se sijaitsee Kiotossa, Japanissa. Temppeli rakennettiin alun perin vuonna 1397 shōgun Ashikaga Yoshimitsun eläkehuvilaksi, osaksi hänen Kitayama-nimellä tunnettua tilaansa. Hänen poikansa muutti rakennuksen zenbuddhalaisen Rinzai-koulukunnan temppeliksi. Se paloi useita kertoja Ōnin-sodan aikana.


title: Kinkaku-ji

text: Kultainen paviljonki eli Kinkaku on kolmikerroksinen rakennus temppelin alueella. Sen kaksi ylintä kerrosta on päällystetty puhtaalla lehtikullalla. Paviljonki on "shariden", eli siellä säilytetään Buddhan pyhäinjäännöksiä. Katolla on kultainen "fènghuáng" eli kiinalainen feeniks. Kultaisen paviljongin ulkopuolella on hieno japanilainen puutarha. Sen edessä olevaa lampea kutsutaan nimellä Kyōko-chi ("peililampi"). Lammessa on useita saaria ja kiviä, jotka esittävät buddhalaista luomiskertomusta.


title: Kinkaku-ji

text: Vuonna 1950 munkki tuhopoltti paviljongin; fiktiivinen kertomus tapahtumista on Yukio Mishiman vuoden 1956 kirjan "Kultainen temppeli" keskiössä. Nykyinen rakennus on vuodelta 1955. Temppeli liitettiin muinaisen Kioton muiden kulttuuriaarteiden kanssa Unescon maailmanperintöluetteloon vuonna 1994.


title: Octave Lapize

text: Octave Lapize (24. lokakuuta 1887 Montrouge, Ranska – 14. heinäkuuta 1917 Toul, Ranska) oli ranskalainen maantie- ja ratapyöräilijä. Hän voitti pronssia ratapyöräilyn sadan kilometrin kilpailussa vuoden 1908 kesäolympialaisissa Lontoossa sekä vuoden 1910 Ranskan ympäriajon kokonaiskilpailun. Ranskan ympäriajon voitossa hän saavutti 4 700 kilometrin pituisessa kilpailussa 28,680 kilometrin keskituntinopeuden.


title: Octave Lapize

text: Lapize ylsi muihin merkittäviin voittoihin Pariisi–Roubaix'ssa (1909, 1910, 1911), Pariisi–Toursissa (1911) ja Pariisi–Brysselissä (1911, 1912, 1913).


title: Octave Lapize

text: Lapize kuoli ensimmäisessä maailmansodassa 29-vuotiaana.


title: Juhani Lohikoski

text: Juhani Lohikoski (s. 7. lokakuuta 1972 Helsinki) oli Rakennusliiton ylläpitämän Siikaranta-opiston rehtori ja luottamusmiesaineiden opettaja. Aiemmin hän on työskennellyt historian ja yhteiskuntaopin opettajana sekä rakennuksilla ja postissa.


title: Juhani Lohikoski

text: Lohikoski kiinnostui politiikasta peruskoulun kymmenennellä luokalla, jolloin hän alkoi tehdä kaverinsa kanssa musiikkiin keskittynyttä pienlehteä. Punk-musiikin kautta Lohikoski kiinnostui anarkismista ja hän meni mukaan Antifan toimintaan. Juhani Lohikoski on 1990-luvulla ja 2000-luvun alkupuolella vaikuttanut useissa eri kansalaisliikeissä. Hän oli Sosialistiliiton Murros-lehden päätoimittaja ja järjestön keskeisiä aktiiveja. Lohikoski oli mukana järjestämässä Irakin sodanvastaisia suurmielenosoituksia, sekä perustamassa Pysäyttäkää sota -verkostoa Suomeen. Lohikoski toimi myös globaalia oikeudenmukaisuutta ja solidaarista verotusta ajavan Suomen Attacin puheenjohtajana kaksi kautta vuosina 2002-2004.


title: Juhani Lohikoski

text: Eduskuntavaaleissa 1999 Lohikoski oli sitoutumattomana ehdokkaana SKP:n listalla ja hän sai 111 ääntä. Kunnallisvaaleissa 2004 Lohikoski oli yksi Sosialistiliiton kolmesta ehdokkaasta Asukkaiden Helsinki -listalla. Tulos oli 101 ääntä.


title: Juhani Lohikoski

text: Lohikosken vaimo Pia Lohikoski on vasemmistoliittolainen kaupunginvaltuutettu Keravalla ja Vasemmistoliiton puoluevaltuuston varapuheenjohtaja.


title: Ismaël Bangoura

text: Ismaël Bangoura (s. 2. tammikuuta 1985 Conakry, Guinea) on guinealainen jalkapalloilija, joka edustaa Ranskan liigassa pelaavaa Stade Rennes'tä.


title: Ismaël Bangoura

text: Bangoura oli mukana vuoden 2006 Afrikan mestaruus-kilpailuissa. Myös hänen veljensä Ousmane ja Sambégou ovat maajoukkuetason jalkapalloilijoita.


title: Ismaël Bangoura

text: Seuratasolla Bangoura on pelannut Ranskassa ja Ukrainassa. Stade Rennes maksoi hänestä heinäkuussa 2009 FK Dynamo Kiovalle 11 miljoonaa euroa.


title: Valkoinen terrori (Suomi)

text: Valkoisella terrorilla tarkoitetaan vuoden 1918 Suomen sisällissodassa valkoisten joukkojen harjoittamaa, taistelutoiminnan ulkopuolista poliittista väkivaltaa ja siihen liittyneitä rankaisu- ja kostotoimenpiteitä punaisia ja heitä tukeneita venäläisiä kohtaan. Näistä merkittävimpiä olivat välittömästi taisteluiden päätyttyä toimeenpannut teloitukset ja valkoisten paikallisten kenttäoikeuksien langettamat kuolemantuomiot. Lisäksi terroriin sisältyivät sodan aikana ja sen päätyttyä punavankileireillä ilman oikeudenkäyntiä sekä leireillä toimineiden kenttäoikeuksien päätöksillä toteutetut teloitukset.


title: Valkoinen terrori (Suomi)

text: Vaasan senaatti antoi tammikuussa 1918 valkoiselle armeijalle hyvin laajat valtuudet toimia sisällissodan punaista osapuolta vastaan. Senaatti ei kuitenkaan katsonut voivansa julistaa maahan sotatilaa, koska ainoa asiaa koskeva laki tai asetus oli ns. toisen sortokauden aikana Venäjän keisarin antama asetus sotatilasta. Tuota asetusta senaatti ei ollut hyväksynyt osaksi Suomen lainsäädäntöä.


title: Valkoinen terrori (Suomi)

text: Valkoisen armeijan ylin johto oli saanut sotilaskoulutuksensa pääosin Venäjällä, joten se tunsi hyvin mainitun asetuksen sisällön. Venäläinen sotatila-asetus antoi sisäisessä konfliktissa mahdollisuuden asettaa erityisiä kenttätuomioistuimia, jotka voisivat langettaa Venäjän sotaväen rikoslain mukaisia tuomioita. Ongelmaksi kuitenkin muodostui jälleen se, että tuomiot olisivat perustuneet vieraan valtakunnan lainsäädäntöön.


title: Valkoinen terrori (Suomi)

text: Valkoisen armeijan johdon kannalta tilanne oli hyvin kiusallinen, sillä se olisi tarvinnut mainitunlaista lainsäädäntöä vastarinnan (omalta kannaltaan katsottuna kapinan) kukistamiseen. Vastarinta ymmärrettiin paljon aseellista toimintaa laajemmaksi ilmiöksi. Helmikuun lopulla pääesikunta antoi "ohjeet sota-ajan oikeudenkäytöstä", josta sittemmin tuli ammutaan paikalla -julistus. Kyseessä oli siis vain ohjeet, eikä mitkään lakiin perustuvat määräykset. Juridisessa mielessä ongelmaksi muodostui jälleen se, että eduskunta ei ollut julistanut maahan sotatilaa.


title: Valkoinen terrori (Suomi)

text: Varkauden valtausoperaation yhteydessä, helmikuun 1918 lopulla, kyseistä ohjeistusta sovellettiin mahdollisesti ensimmäistä kertaa, ainakin laajemmassa mittakaavassa. Mannerheim kielsi 25. helmikuuta suojeluskunnille lähetetyllä kiertokirjeellä sotaoikeuksien asettamisen ja toiminnan, eikä myöskään niiden määräämiä kuolemantuomioita saanut panna täytäntöön. Käytännössä tällä kiellolla ei kuitenkaan ollut paljoa vaikutusta, sillä paikalliset joukot ja niiden komentajat toimivat varsin itsenäisesti pitkälle kevääseen saakka.


title: Valkoinen terrori (Suomi)

text: Toinen sotatilan julistamattomuuden muodostama ongelma liittyi punaisten taistelijoiden aseman määrittämiseen. Koska maassa ei senaatin mukaan ollut voimassa sotatila, ei maassa voinut olla myöskään vihollistaistelijoita, joten valkoinen osapuoli tulkitsi tilanteen omalta kannaltaan siten, että punaiset olivat vain aseistautuneita siviilejä. Tästä taas muodostui ongelma suhteessa mm. Brysselin ja Haagin myös siviiliväestön suojelemiseksi tarkoitettuihin sopimuksiin vuosilta 1874 ja 1907. Mainittuja sopimuksia Suomen nuori valtio ei tuossa vaiheessa ollut ratifioinut. Molemmat sopimukset olisivat toki koskeneet myös sotatilan vallitessa otettuja sotavankeja.


title: Valkoinen terrori (Suomi)

text: Kaiken kaikkiaan voidaan todeta, että vallitsevissa sisällissodan olosuhteissa valkoinen osapuoli toimi sen aikaisen ymmärryksen mukaan mahdollisimman lainmukaisesti (mikä perustui valkoisen sodanjohdon antamaan lakia muistuttavaan ohjeeseen), mutta tosiasiallisesti teloitukset eivät perustuneet mihinkään lakiin (koska sellaista ei ollut käytettävissä).


title: Valkoinen terrori (Suomi)

text: Sisällissodassa ilmennyttä kuolleisuutta selvittäneen Sotasurma-projektin tilaston mukaan varsinaisissa taistelutoimissa kuoli 5199 punaista, mutta on syytä olettaa, että ainakin osa heistä on tosiasiallisesti ammuttu antautumisen ja/tai haavoittumisen jälkeen.


title: Valkoinen terrori (Suomi)

text: Lisäksi mainitussa lähteessä on tiedot 1767 sisällissodan aikana kadonneesta punaisesta, joista osa on ilmeisesti teloitettu ja tämän jälkeen haudattu tuntemattomaan paikkaan.


title: Valkoinen terrori (Suomi)

text: Suomen sotasurmat -sivustolla todetaan punaisten puolelta 7 370 henkilön tulleen teloitetuksi, ammutuksi tai murhatuksi. Näistä osa on tapahtunut välittömästi sotatoimien jälkeen, mutta lukuun sisältyy myös kenttäoikeuksien kuolemaan tuomitsemat ja teloitetut punaiset vangit.


title: Valkoinen terrori (Suomi)

text: "Katso myös": Huruslahden arpajaiset, Harmoisten sairashuoneen veriteot


title: Valkoinen terrori (Suomi)

text: Osa Suomen sotasurmat -sivustolla luetelluista 7 370 surmatusta (luokka: teloitettu, ammuttu, murhattu) tuomittiin kuolemaan kenttäoikeuksissa, joiden jäsenet olivat usein paikkakuntien valkoisia. Kenttäoikeuksien jäsenet tunsivat tuomittavat jo sisällissotaa edeltäneeltä ajalta.


title: Valkoinen terrori (Suomi)

text: Viipurissa sodan päätyttyä valkoiset pakottivat punavangit kaivamaan punakaartin sankarihaudoista vainajat ylös, jotka siirettiin joukkohautaan, joka Viipurissa tunnettiin nimellä Koirien hautausmaa. Joukkohautaan haudattiin muutkin valkoisen terrorin uhrit, kuten venäläiset sekä teloitetut ja vankileirillä kuolleet suomalaiset.


title: Valkoinen terrori (Suomi)

text: Valkoisten ylläpitämillä punavankileireillä esiintyi poliittista terroria, erityisesti kesän 1918 alkupuolella. Vankeja teloitettiin sekä ilman oikeudenkäyntejä että eräissä tapauksissa vielä oikeudenkäyntien vankeusrangaistuksiin päätyneiden tuomioiden jälkeen.


title: Valkoinen terrori (Suomi)

text: Sodan päätyttyä 5. toukokuuta 1918 vangittuna oli 76 000 punavankia. Valkoisen terrorin huippuvaiheen mentyä ohi nousi toukokuussa 1918 esiin kysymys vankiongelman ratkaisusta. Toukokuun lopussa ja kesäkuun alussa 1918 vapautettiin joko välittömästi tai kuulustelujen jälkeen (ns. Aminoffin tutkintajärjestelmä) muutamia tuhansia vankeja, mutta heitä myös teloitettiin vielä kesäkuussa. Lopulta vankileireillä oli noin 74 000–76 000 punavankia. Valkoisen armeijan ja senaatin välillä kiisteltiin pitkään toimintatavoista punavankien suhteen. Lopulta päädyttiin toimintaperiaatteeseen, jonka mukaan jokaisen vangin tapaus oli tutkittava erikseen, ja ennen kaikkea, että heidät pidettäisiin vangittuina tuomioon saakka. Päätös johti yhdessä vuoden 1918 sodan aiheuttaman vakavan elintarvikepulan kanssa korkeaan vankileirikuolleisuuteen.


title: Valkoinen terrori (Suomi)

text: Toukokuussa 1918 vankileireillä kuoli noin 600–700 vankia. Kesäkuussa kuolema korjasi jo 2 900 vankia. Varsinainen tuonen niitto riehui heinäkuussa; uhreja oli 4 800–5 250. Elokuussa luvut olivat alenevat, mutta edelleen korkeat, 2 200 henkeä ja syyskuussa 1918 noin 1 000 uhria. Syinä laskuun lienevät olleet sekä hallituksen herääminen (tai herättäminen) katastrofiin että tutkinnan edistyminen niin, että niin sanottuja vaarattomia vankeja voitiin vapauttaa ehdonalaistuomioilla. Kaikkiaan kesän 1918 aikana vankileireissä arvioidaan menehtyneen nälkään ja tauteihin 11 000–13 500 suomalaista. Heistä noin 5 000 eli lähes 40 % oli 15–24-vuotiaita nuoria. Tunnettua on, että useat nälkiintyneet vangit, noin 600–700, menehtyivät vielä vankileiristä päästyäänkin "vapauden huumassa" liian varhain nautittuun vahvaan ateriaan. Korkein vankileirikuolleisuus oli Tammisaaren vankileirissä, lähes 34 prosenttia vangeista. Hämeenlinnan vankileirissä ja pienemmässä Lappeenrannan vankileirissä kuolleisuus oli noin 20 prosenttia. Muissa leireissä se oli pääosin 5–15 prosenttia. Taudeista varsinkin espanjantauti sekä erilaiset rokko-, kuume- ja suolistosairaudet aiheuttivat tuhoa leiriolojen heikentämissä vangeissa. Punavankileirit ja niiden olosuhteet herättivät kansainvälistäkin huomiota. Asiaa käsiteltiin muun muassa Ruotsin ja Englannin lehdistössä.


title: Valkoinen terrori (Suomi)

text: Välittömästi sotatoimia seuranneiden teloitusten ja kenttäoikeuksien langettamien kuolemantuomioiden perusteella surmattujen sekä vankileireillä ammuttujen lukumäärää ei koskaan saada selville aivan tarkasti. Asiaa koskevat keskeisimmät tilastolähteet, Suomen evankelisluterilaisen kirkon seurakuntien aineistot (mm. kuolleiden kirjat ja rippikirjat) ja Suomen sosialidemokraattisen puolueen kokoama ns. terroritilasto eivät ole aivan objektiivisia. Seurakunnissa ilmeni tendenssiä merkitä epävarmoja tapauksia kaatuneiksi, ja SDP:n aineistossa epävarmoja tapauksia lienee kirjattu teloituksiksi. Lisäksi molemmissa osa merkinnöistä lienee tehty vain ns. kuulopuheiden perusteella. Sotasurmia käsittelevän lähdetilaston ja sen pohjalta tehtyjen arvioiden mukaan punaiseen osapuoleen luettavista:Joulukuun 7. päivänä 1918 astui voimaan valtionhoitaja P.E. Svinhufvudin päätöksellä asetus ”Korkeimman vallan haltijan päätös valtiorikoksiin syyllistyneiden henkilöiden armahtamisesta”. (Asetuskokoelma N:o 165/1918, annettu Helsingissä 7.12.1918). Tämä armahduslaki johti käytännössä siihen, että valkoisten tekemiä rikoksia ei koskaan tutkittu eikä ketään asetettu syytteeseen. Näin ollen myöskään ketään valkoiseen terroriin osallistunutta ei tuomittu mistään asiaan liittyvästä rikoksesta.


title: Gustave Garrigou

text: Gustave Garrigou (24. syyskuuta 1884 – 28. tammikuuta 1963) oli ranskalainen maantiepyöräilijä. Hän menestyi erinomaisesti Ranskan ympäriajossa, jonka kokonaiskilpailun voittajaksi hän selviytyi vuonna 1911. Hän voitti 5 544 kilometrin pituisen kilpailun keskinopeudella 27,322 kilometriä tunnissa.


title: Gustave Garrigou

text: Garrigou voitti myös Lombardian ympäriajon (1907), Pariisi-Brysselin (1907) ja Milano–San Remon (1911). Paris-Roubaix'ssa hän ylsi toiselle sijalle vuonna 1912.


title: Odile Defraye

text: Odile Defraye (14. heinäkuuta 1888 – 21. elokuuta 1965) oli belgialainen maantiepyöräilijä. Hänestä tuli maansa ensimmäinen Ranskan ympäriajon mestari, kun hän ylsi kokonaiskilpailun voittoon vuonna 1912. Hän voitti 5 229 kilometrin pituisen kilpailun keskinopeudella 27,894 kilometriä tunnissa.


title: Odile Defraye

text: Defraye voitti myös Belgian Tourin (1912) ja Milano–San Remon (1913). Hän jatkoi kilpauraansa 1920-luvulle saakka ja kuoli 77 vuoden ikäisenä.


title: Mike Paradinas

text: Mike Paradinas (1971 Lontoo, Englanti), joka tunnetaan parhaiten taiteilijanimellä µ-Ziq (lausutaan "music") on englantilainen elektronisen musiikin tekijä. µ-Ziq -nimen lisäksi Paradinas on tehnyt musiikkia myös useilla muilla taiteilijanimillä, kuten Tusken Raiders, Kid Spatula, Rude Ass Tinker, Jake Slazenger, Gary Moscheles ja Diesel Mi.


title: Mike Paradinas

text: Paradinas on tehnyt yhteistyötä useiden IDM-artistien ja muiden tunnettujen muusikoiden kanssa. Paradinaksen yhteistyökumppaneihin kuuluvat muun muassa Aphex Twin -yhtyeen Richard D. James ja Björk. Paradinaksella on myös oma levy-yhtiö Planet Mu, jolle levyttävät muun muassa kulttimaineeseen nousseet elektronisen musiikin tekijät kuten Capitol K, Datach'i, Luke Vibert ja Venetian Snares.


title: Philippe Thys

text: Philippe Thys (8. lokakuuta 1890 – 16. tammikuuta 1971) oli belgialainen maantiepyöräilijä, josta tuli Ranskan ympäriajon kolminkertainen mestari.


title: Philippe Thys

text: Ensimmäiset Tour-voittonsa Thys saavutti vuosina 1913 ja 1914. Kyseessä olivat viimeiset ajot ennen ensimmäisen maailmansodan aiheuttamaa katkoa kilpailun pitämisessä.


title: Philippe Thys

text: Kolmanteen Tour-voittoonsa Thys ylsi vuonna 1920. Thys on varhaisin Ranskan ympäriajon kolmesti voittanut kilpailija. Muiden voittojen joukossa olivat mestaruudet Paris-Toursilla (1917) ja Lombardian ympäriajossa (1917).


title: Firmin Lambot

text: Firmin Lambot (14. maaliskuuta 1886 – 19. tammikuuta 1964) oli belgialainen maantiepyöräilijä. Hän voitti Ranskan ympäriajon vuosina 1919 ja 1922; jälkimmäisellä kerralla hän oli jo 36 vuoden ikäinen. Hän on yhä vanhimpana kilpailun koskaan voittanut urheilija.


title: Hyvinkään Ahmat

text: Hyvinkään Jää-Ahmat on hyvinkääläinen jääkiekkoseura. Ahmat pelasi I-divisioonaa ja Mestistä kahdeksan kautta putkeen vuosina 1996–2004. Tuona aikana joukkue ylsi kahdesti pudotuspeleihin. Mestiksestä pudottuaan Ahmat pelasi yhden kauden Suomi-sarjassa. Kausi päättyi karsintojen jälkeen sarjassa säilymiseen. Myöhemmin Hyvinkään Ahmat ry:n hallitus ilmoitti luopuvansa sarjapaikastaan pitkään jatkuneiden taloudellisten vaikeuksien ja puuhamiesten vähyyden vuoksi. Ahmoilla on nykyisin junioritoimintaa.


title: Léon Scieur

text: Léon Scieur (19. maaliskuuta 1888 Florennes – 7. lokakuuta 1969 Florennes) oli belgialainen maantiepyöräilijä. Hänen suurin saavutuksensa oli Ranskan ympäriajon voitto (1921); lisäksi hän ylsi mestaruuteen muun muassa Liège-Bastogne-Liègessä 1920.


title: Léon Scieur

text: Scieur voitti Ranskan ympäriajossa kolme etappia: kaksi samana vuonna kokonaiskilpailuvoiton kanssa (1921) ja yhden 1920.


title: Puuterilumi

text: Puuterilumi tarkoittaa vastasatanutta irtonaista, tiivistymätöntä lunta. Puuterilunta muodostuu yleensä tyynellä ilmalla ja kovalla pakkasella. Puuterilumen tiheys ja kosteus voi vaihdella suuresti: Rannikkoseuduilla ja alueilla, joilla vallitsee korkeampi ilmankosteus, puuterilumi on yleensä raskaampaa kuin vastaavan paksuinen lumikerros kuivemmassa ilmastossa. Kevyt, kuiva (vesipitoisuus 4-7% tilavuudesta) puuterilumi on erityisesti lumilautailijoiden ja laskettelijoiden suosiossa. Puuterilunta esiintyy usein esimerkiksi Yhdysvaltain Kalliovuorilla ja Japanin Nisekossa.


title: Henri Pélissier

text: Henri Pélissier (22. tammikuuta 1889 – 1. toukokuuta 1935) oli ranskalainen maantiepyöräilijä. Hän loi merkittävän uran 1910–1920-luvuilla ja voitti muun muassa Ranskan ympäriajon kokonaiskilpailun vuonna 1923. Vuonna 1924 hän voitti kaikkien aikojen ensimmäisen Baskimaan ympäriajon.


title: Henri Pélissier

text: Pélissier ylsi muihin mestaruuksiin Bordeaux-Parisissa (1919), Lombardian ympäriajossa (1911, 1913, 1920), Milano–San Remossa (1912), Paris-Roubaix'ssa (1919, 1921) ja Paris-Toursissa (1922). Hänen veljensä Francis Pélissier voitti Ranskan ympäriajossa kaksi etappia.


title: Henri Pélissier

text: Pélissier joutui naisystävänsä Camillen surmaamaksi 46-vuotiaana. Hän ei suinkaan ollut ensimmäinen väkivaltaisesti kuollut Ranskan ympäriajon voittaja; René Pottier teki itsemurhan 25. tammikuuta 1907, ja ensimmäinen maailmansota vaati omat uhrinsa.


title: Ottavio Bottecchia

text: Ottavio Bottecchia (1. elokuuta 1894 – 14. kesäkuuta 1927) oli maantiepyöräilijä. Hän voitti Ranskan ympäriajon kokonaiskilpailun kahdesti, vuosina 1924 ja 1925 ja sen ensimmäinen italialainen mestari.


title: Ottavio Bottecchia

text: Bottecchia syntyi yhdeksänlapsiseen perheeseen Veneton alueella. Hän meni myöhemmin naimisiin ja sai kolme lasta. Hän oli ensimmäisen maailmansodan veteraani.


title: Ottavio Bottecchia

text: Bottecchian ennenaikaisesta kuolemasta tuli pitkään esillä pysytellyt arvoitus. Hänet löydettiin tiedottomana ja verissään tien varresta. Virallisesti se kirjattiin onnettomuudeksi, mutta murhahuhut elivät sitkeinä.


title: Sergei Tšavain

text: Sergei Grigorjevitš Tšavain (; 6. lokakuuta 1888 Koramas – 11. marraskuuta 1937) oli marilainen runoilija ja näytelmäkirjailija. Hän valmistui 1908 opettajaksi Kazanin opettajaseminaarista. Tšavain tapettiin Stalinin puhdistuksissa 1937 porvarillisena nationalistina, mutta hänen maineensa palautettiin 1950-luvulla.


title: Sergei Tšavain

text: Sergei Tšavain kirjoitti ensimmäisen marinkielisen runoteoksen "Lehto" (Ото), joka ilmestyi 1905. Hän kirjoitti useita näytelmiä, joista monet saivat vaikutteita yhteiskunnallisista aiheista, kuten tsaarin hallinnosta tai lokakuun vallankumouksesta. Hänen ensimmäinen näytelmänsä oli "Villisorsa" (1912). Vallankumouksen jälkeen hän kirjoitti marilaisten kiertävälle teatterille näytelmiä, kuten "Autonomia" (1920), "Aurinko nousee, sadepilvet katoavat" (1921). Myöhemmin hän kirjoitti näytelmiä kiinteälle mariteatterille. Tämän ajan näytelmiä ovat "Jamblatin silta" (1927), komedia "Sadan ruplan myötäjäiset" (1927), musiikkinäytelmä "Mehiläistarha" (1928), "Kugujar" (1929), joka on omistettu Venäjän vuoden 1905 vallankumoukselle, "Elävä vesi" kolhoosien perustamisen kunniaksi, "Saha" (1930) kollektivisoinnille, "Marikomppania" (1934) Kazanin vuoden 1918 taistelulle, "Akpatyr" (1935) marien osallistumiselle Donin kasakka Jemeljan Pugatšovin kapinaan. "Kolikon valo " (1936) oli marien kansanuskomuksiin perustuva komedia.


title: Sergei Tšavain

text: Hän kirjoitti myös romaaneja ja käänsi joitakin venäläisiä näytelmiä marin kielelle. Romaaneja ovat "Kuuluu metsän ääni", joka käsittelee vuoden 1905 vallankumousta, ja "Elnet" jonka aiheena on vallankumousta edeltävän ajan marikylä.


title: Sergei Tšavain

text: Tšavainin teoksista ei ole suomennettu muita kuin romaani "Elnet", joka ilmestyi suomeksi 2008. Se on ensimmäinen suomeksi ilmestynyt marilaisromaani. Hänen teokselle kirjoittamansa jatko-osa katosi hänen kuolemansa jälkeen mutta löytyi 1960-luvulla ja on liitetty suomennokseen Teos oli alkujaan tarkoitettu neliosaiseksi.


title: Sergei Tšavain

text: Hänen mukaansa on myöhemmin nimetty Marin tasavallan valtionpalkinto.


title: Souleymane Youla

text: Souleymane Youla (s. 29. marraskuuta 1981 Guinea) on guinealainen jalkapalloilija, joka pelaan Ranskan korkeimmalla sarjatasolla, Ligue 1:ssä. Youlan seura on Lille OSC. Youla on edustanut urallansa myös kahta belgialaista ja turkkilaista jalkapalloseuraa. Youla oli mukana Guinean maajoukkueessa vuoden 2008 jalkapallo Afrikan-mestaruuskilpailuissa.


title: Metsälitukka

text: Metsälitukka ("Cardamine flexuosa" syn. "Cardamine sylvatica") on Euroopassa kasvava kaksi- tai monivuotinen ristikukkaiskasvi. Suomessa laji on uhanalainen ja se on rauhoitettu luonnonsuojeluasetuksella.


title: Metsälitukka

text: Metsälitukan varsi on usein siksakmutkilla ja kasvaa 20–40 cm korkeaksi. Kasvin maata vasten oleva tyviruusuke on epäselvä ja vähälehtinen. Varsilehdet ovat parilehdykkäiset, ja lehdykät ovat soikeita tai munuaismaisia. Metsälitukka kukkii kesä-heinäkuussa pienin valkoisin kukin. Kukkien kuihduttua kasvavat pötkömäiset hedelmät eli lidut, joista tulee vajaa kolme senttiä pitkiä ja millin leveitä. Metsälitukka muistuttaa läheisesti lähisukulaisiaan purolitukkaa ("C. amara"), luhtalitukkaa ("C. pratensis") ja mäkilitukkaa ("C. hirsuta"). Lajeja on vaikea erottaa toisistaan varsinkin kukinta-ajan ulkopuolella.


title: Metsälitukka

text: Metsälitukan päälevinneisyysalue ulottuu Pyreneiden niemimaalta läpi Keski- ja Etelä-Euroopan aina Länsi-Venäjälle saakka. Pohjoisessa lajia tavataan yleisesti Ruotsissa ja Norjassa, jossa sitä tavataan jopa napapiirin pohjoispuolella. Laji on levinnyt alkuperäisen alueensa ulkopuolelle Pohjois-Amerikkaan, Australiaan ja monille alueille Aasiassa.


title: Metsälitukka

text: Suomessa metsälitukkaa kasvaa harvinaisena pääasiassa Etelä-Suomessa. Vuosituhannen vaihteen jälkeen lajia on löydetty myös muutamilta paikoilta Keski-Suomesta, Pohjois-Karjalasta ja Pohjois-Pohjanmaalta. Suomessa metsälitukka elää levinneisyytensä koillisella äärirajalla. Laji on jääkauden jälkeisen lämpökauden aikainen relikti. Metsälitukka on myös yleinen kasvihuoneiden rikkakasvi.


title: Metsälitukka

text: Metsälitukka kasvaa monenlaisilla alustoilla, mutta niiden pitää olla joko kosteita tai märkiä. Suomessa metsälitukkaa tavataan lähteiköissä, puronvarsilla sekä kosteissa lehdoissa. Laji ei kestä maan jäätymistä talvella, joten kasvupaikan pitää pysyä vuoden ympäri sulana. Se hyötyy vedenpinnan vaihteluiden synnyttämistä paljaan maan laikuista ja pienestä maanpinnan rikkoontumisesta. Suomessa metsälitukan pahin uhka on kasvupaikkojen kuivattaminen ojittamalla sekä vedenotto.


title: Trenčín

text: Trenčín (, ) on kaupunki Trenčínin alueella ("Trenčínsky kraj"), Slovakiassa, maan luoteisosassa, 120 km Bratislavasta. Sen pinta-ala on 82 km² ja väkiluku 56 750 (31.12.2005). Vuoden 2001 väestönlaskennan mukaan asukkaista 95,3 % oli slovakkeja, ja vähemmistöryhmiä olivat tšekit (2,4 %) ja unkarilaiset (0,3 %). Uskonnoltaan 65,8 % ilmoitti olevansa roomalaiskatolisia ja 7,1 % protestantteja. 22,3 % ei ilmoittanut mitään uskontoa.


title: Trenčín

text: Trenčínin ystävyyskaupunkeja ovat:


title: Arsinoe (mytologia)

text: Arsinoe () oli kreikkalaisessa mytologiassa usean eri naishahmon nimi.


title: Arsinoe (mytologia)

text: Arsinoe – tai toisen lähteen mukaan Alfesiboia – oli Psofiin kuninkaan Fegeuksen tytär. Hänen isänsä antoi hänet puolisoksi Alkmaionille, joka saapunut hoviin surmattuaan äitinsä Erifylen ja jouduttuaan siksi erinyksien vainoamaksi. Täältä hän kuitenkin lähti jatkamaan oraakkelin neuvosta matkaa Akhelooksen luo, joka puhdistikin hänet teostaan ja antoi tyttärensä Kallirhoen hänelle vaimoksi. Tästä suhteesta syntyi kaksi poikaa.


title: Arsinoe (mytologia)

text: Pian Kallirhoe pyysi mieheltään Harmonian kaulanauhaa ja viittaa, jotka tämä oli antanut Arsinoelle, ja uhkasi muutoin jättää miehensä. Alkmaion suostui vastentahtoisesti ja saapui takaisin Fegeuksen hoviin pyytäen esineitä ja kertoi tarvitsevansa niitä puhdistautuakseen teostaan. Fegeus suostuikin, mutta kuultuaan tämän jälkeen Alkmaionin vievän niitä uudelle puolisolleen hän lähetti poikansa tappamaan tämän. Arsinoen kuultua tapahtuneesta hän alkoi moittia veljiään, jolloin nämä telkesivät hänet arkkuun ja antoivat hänet Agapenorille orjaksi.


title: Arsinoe (mytologia)

text: Arsinoe – tai lähteestä riippuen myös Arsippe tai Aristippa – oli yksi minyadeista. Nämä kieltäytyivät osallistumasta Dionysoksen palvontamenoihin, ja niinpä jumala ilmestyi heille ja kehotti liittymään palvontaan. Kun minyadit eivät uskoneet hänen sanojaan, muuttui Dionysos häräksi, leijonaksi ja leopardiksi ja minyadit menettivät järkensä ja päättivät uhrata yhden pojistaan. Tämän jälkeen lähteestä riippuen joko Dionysos muutti heidät lepakoiksi tai Hermes linnuiksi.


title: Arsinoe (mytologia)

text: Arsinoe oli myös yksi kuudesta nysiadista, Nysa-vuoren nymfistä.


title: Arsinoe (mytologia)

text: Arsinoe oli Leukippoksen ja Filodiken tytär, dioskuurien ryöstämien vaimojen sisar. Messenialaisten lähteiden mukaan Arsinoe olisi synnyttänyt Asklepioksen ja Eriopiin suhteesta Apollonin kanssa.


title: Arsinoe (mytologia)

text: Arsinoe – tai joissain lähtesissä Kilissa – oli Oresteen lastenhoitaja, joka pelasti tämän sylilapsena joutumasta Aigisthoksen surmaamaksi toimittamalla tämän pois maasta.


title: Arsinoe (mytologia)

text: Arsinoe oli Kyproksen kuninkaan Nikokreonin tytär. Arkeofon oli häneen syvästi rakastunut, mutta hän ei saanut vastakaikua rakkaudelleen vaan kuoli lopulta nälkään. Hautajaisissa Arsinoe ei vuodattanut kyyneltäkään nuorukaisen edestä, ja tästä suuttuneena rakkauden jumalatar Afrodite muutti Arsinoen kiveksi.


title: Jorge María Mejía

text: Jorge María Mejía (s. 31. tammikuuta 1923 – 9. joulukuuta 2014 Rooma) oli argentiinalainen kirkonmies, joka nimitettiin yhdeksi roomalaiskatolisen kirkon kardinaaleista 21. helmikuuta 2001. Hän ei kuitenkaan voinut osallistua vuonna 2005 uuden paavin valinneeseen konklaaviin, koska oli ennättänyt täyttää 80 vuotta.


title: Jorge María Mejía

text: Buenos Airesissa syntynyt Mejía sai pappisvihkimyksensä 22. syyskuuta 1945. Hänet nimitettiin Apollonian titulaariarkkipiispaksi vuonna 1986, ja hän toimi vuosina 1994–1998 piispainkongregaation sihteerinä.


title: Jorge María Mejía

text: Mejía toimi vuosina 1998–2003 Vatikaanin kirjaston kirjastonhoitajana ja salaisten arkistojen arkistonhoitajana.


title: Karl Gebhardt

text: Karl Gebhardt (23. marraskuuta 1897 Haag – 2. kesäkuuta 1948 Landsberg am Lech) oli saksalainen lääkäri, yksi Ravensbrückin ja Auschwitzin keskitysleirien vangeilla tehtyjen kirurgisten ihmiskokeiden pääsuunnittelijoista ja toteuttajista sekä Heinrich Himmlerin henkilökohtainen lääkäri. Toisen maailmansodan jälkeen hänet tuomittiin kuolemaan rikoksista ihmisyyttä vastaan.


title: Karl Gebhardt

text: Gebhardt syntyi Haagissa Ylä-Baijerissa. Hän opiskeli lääketiedettä Münchenissä, valmistui tohtoriksi 1935 ja sai apulaisprofessorin viran Berliinistä seuraavana vuonna. Vuonna 1937 hänellä oli ortopedisen kirurgian professuuri. Gebhardtin natsiura alkoi, kun hän liittyi kansallissosialistiseen puolueeseen 1. toukokuuta 1933. Kaksi vuotta myöhemmin hän liittyi SS:ään ja hänestä tuli Hohenlychenin kylpylän ylilääkäri Uckermarkissa. Hän muutti tuberkuloosipotilaille tarkoitetun klinikan ortopediseksi, ja toisen maailmansodan aikana kylpylästä tuli Waffen-SS:n joukkojen sairaala. Vuonna 1938 Gebhardt nimitettiin Heinrich Himmlerin henkilökohtaiseksi lääkäriksi. Gebhardt hoiti Albert Speeriä alkuvuonna 1944 uupumuksen ja nyrjähtäneen nilkan takia. Hän miltei tappoi Speerin ennen kuin hänet vaihdettiin toiseen lääkäriin. Himmler näki Speerin kilpailijanaan vallasta.


title: Karl Gebhardt

text: Gebhardt ylennettiin SS-Gruppenführeriksi ja SS:n kenraalimajuriksi. Joko käskijänä tai toteuttajana Gebhardt oli suoraan vastuussa keskitysleirivangeilla tehdyistä kirurgisista kokeista. Hän toimi varsinkin Ravensbrückin naisleirillä (lähellä Hohenlycheniä) sekä Auschwitzissa. Toisen maailmansodan aikana Gebhardt oli myös jonkin aikaa Saksan Punaisen Ristin puheenjohtajana. Gebhardt oli perheineen Berliinin taistelun aikana Führerbunkerissa. Hän yritti saada perheensä pois kaupungista, mutta Joseph Goebbels ei tähän suostunut.


title: Karl Gebhardt

text: Sodan jälkeen Gebhardt joutui lääkärien oikeudenkäynnissä 22 muun natsitohtorin kanssa yhdysvaltalaisen sotilastuomioistuimen eteen, missä hänet todettiin syylliseksi sotarikoksiin ja rikoksiin ihmisyyttä vastaan. Hänet tuomittiin kuolemaan 20. elokuuta 1947 ja hirtettiin 2. kesäkuuta 1948 Landsbergin vankilassa.


title: Yrjö Salpakari

text: Yrjö Sakari Salpakari (s. 25. syyskuuta 1945) on suomalainen ampumahiihtäjä.


title: Yrjö Salpakari

text: Salpakari osallistui kaksien olympialaisten ampumahiihtokilpailuihin. Grenoblessa 1968 hän sijoittui henkilökohtaisessa kilpailussa 25:nneksi. Sapporossa 1972 hän jäi yhden ohilaukauksen päähän kultamitalista ja sijoittui viidenneksi.


title: Yrjö Salpakari

text: MM-kilpailuissa Salpakari sijoittui viestissä neljänneksi vuosina 1970, 1971 ja1973. Henkilökohtaisella MM-matkalla hän oli parhaimmillaan kahdeksas vuonna 1974. Pohjoismaiden mestaruuden hän voitti 20 kilometrillä vuonna 1972 ja viestissä vuonna 1973.


title: Yrjö Salpakari

text: Salpakari edusti urallaan Suonenjoen Vasamaa ja Iisveden kiriä. Hän voitti viestissä Suomen mestaruuden vuonna 1968. 2000-luvulla hän on jatkanut hiihtämistä veteraanisarjoissa ja osallistunut myös soutukilpailuihin.


title: Kirkon yleisneuvosto

text: Kirkon yleisneuvosto (engl. "Common Council of the Church") on Myöhempien aikojen pyhien Jeesuksen Kristuksen kirkossa elin, jonka vallassa on kirkon presidentin ja hänen neuvonantajiensa kurittaminen uskoa ja kristillistä vaellusta koskevissa kysymyksissä. Kyseinen elin on kokoontunut kirkon historiassa ainoastaan kaksi kertaa. 11. elokuuta 1938 yleisneuvosto käsitteli profeetta Joseph Smithiä vastaan esitettyjä syytteitä taloudellisista väärinkäytöksistä ja totesi tämän syyttömäksi. Toisen kerran yleisneuvosto kokoontui 8. syyskuuta 1844, jolloin se erotti edesmenneen profeetta Joseph Smithin neuvonantajan Sidney Rigdonin poissaolevana. Kirkon yleisneuvoston tosiasiallinen olemassaolo ja sen mahdollisuus puuttua kirkon presidentin opetukseen on erittäin kiistanalaista.


title: Kirkon yleisneuvosto

text: Yleisneuvoston olemassaolo perustuu Opin ja liittojen 107:82-84:ssä annettuun ilmoitukseen. Sen mukaan kahdentoista ylipapin muodostaman neuvoston tulee tutkia kirkon presidentin väärinkäytöksiä. Kirkon historiassa on yleisesti ajateltu, että johtavan piispakunnan jäsenten tulisi muodostaa yleisneuvoston ydin ja että johtavan piispan tulisi johtaa siinä puhetta. Neuvostoon kutsuttavien kahdentoista ylipapin on yleensä ymmärretty tarkoittavan kahdentoista apostolin koorumin jäseniä, vaikka ilmoitus itsessään ei tätä edellytäkään.


title: Prievidza

text: Prievidza (unk. "Privigye", saks. "Priwitz") on kaupunki Trenčínin alueella ("Trenčínsky kraj"), Slovakiassa, maan luoteisosassa, 160 km Bratislavasta. Sen pinta-ala on 43,06 km² ja väkiluku 51 412 (31.12.2005). Vuoden 2001 väestönlaskennan mukaan asukkaista 96,7 % oli slovakkeja ja 1,0 % tšekkejä. Sekä saksalaisten että unkarilaisten osuus oli 0,5 %. Uskonnoltaan 61,9% ilmoitti olevansa roomalaiskatolisia ja 2,3 % protestantteja, mutta 29,0 % ei ilmoittanut mitään uskontoa.


title: Fritz Klein (natsi)

text: Fritz Klein (24. marraskuuta 1888 Itävalta-Unkari – 13. joulukuuta 1945) oli saksalainen natsilääkäri, joka työskenteli Bergen-Belsenin keskitysleirillä.


title: Fritz Klein (natsi)

text: Klein opiskeli lääketiedettä ja suoritti asepalvelunsa Romaniassa. Hän viimeisteli opintonsa Budapestissa ensimmäisen maailmansodan jälkeen. Hän työskenteli lääkärinä Siebenbürgenissa (Transilvaniassa) ja liittyi natsipuolueeseen varhaisessa vaiheessa.


title: Fritz Klein (natsi)

text: Klein liittyi toukokuussa 1943 Waffen-SS:ään, ja hänet sijoitettiin Jugoslaviaan. 15. joulukuuta 1943 hän saapui Auschwitzin keskitysleirille, jossa hän palveli ensin Birkenaun naisten leirin lääkärinä. Välillä hän oli myös romanien leirin lääkärinä ja osallistui moniin vankien valitsemisiin kaasukammioihin. Joulukuussa 1944 hänet siirrettiin Neuengammen keskitysleirille, mistä hänet siirtyi Bergen-Belseniin 1945.


title: Fritz Klein (natsi)

text: Sodan päätyttyä hän jäi leirissä liittoutuneiden sotavangiksi. Hänet tuomittiin Belsen-oikeudenkäynnissä kuolemaan sotarikoksista yhdessä leirikomendantti Josef Kramerin ja monien leirivartijoiden kanssa. Klein hirtettiin 13. joulukuuta 1945.


title: Tomi Lindfors

text: Tomi Lindfors (s. 25. kesäkuuta 1979) on suomalainen jääkiekkoilija.


title: Tomi Lindfors

text: Lindfors on urallaan pelannut Mestistä kaudesta 2000–2001 alkaen ja saavuttanut sekä Suomen jääkiekkoliiton mestaruuden että hopeamitalin.


title: Tomi Lindfors

text: Lindfors on pelannut urallaan myös B-maaotteluita ja osallistunut maajoukkueturnaukseen 2003, jossa B-maajoukkue pelasi muun muassa Ranska maajoukkuetta, Venäjän B-maajoukkuetta sekä Rouenin joukkuetta vastaan.


title: Tomi Lindfors

text: Lindfors ilmoitti lopettavansa uransa keväällä 2012.


title: Maija-Liisa Lahtinen

text: Maija-Liisa Lahtinen (o.s. Flinck, ent. Tynell, s. 20. syyskuuta 1949 Helsinki) on tunnettu lehtikeisari Urpo Lahtisen leskenä.


title: Maija-Liisa Lahtinen

text: Kilpa-autoilija Tero Palmroth, joka oli tutustunut autourheilun merkeissä lehtikustantaja Urpo Lahtiseen, esitteli Lahtisen ja Maija-Liisa Tynellin toisilleen. Tynell työskenteli tuolloin Kauppalehden markkinointipäällikkönä ja oli 12-vuotiaan tyttären yksinhuoltaja. Urpo Lahtinen ja hänen ensimmäinen vaimonsa Hymy Lahtinen olivat asuneet eri osoitteissa 1970-luvun alkupuolelta lähtien, ja heidän avioeronsa tuli voimaan vuonna 1991. Pari viikkoa tämän jälkeen Urpo Lahtinen ja Maija-Liisa Tynell avioituivat. Jo vaikeasti sairas Urpo Lahtinen oli pitkään taistellut alkoholia vastaan, ja Lahtisten yhteinen tuttava on kertonut Maija-Liisa Lahtisen saaneen autetuksi Urpon pysyvästi raittiiksi. Näihin aikoihin Urpo Lahtinen kuitenkin sai aivoinfarktiin lomamatkalla Espanjassa.


title: Maija-Liisa Lahtinen

text: Vuonna 1991 Maija-Liisa ja Urpo Lahtinen perustivat nimeään kantavan säätiön, jonka omistukseen siirtyivät hänen keräämänsä taidekokoelma sekä Villa Urpo -huvila. Vuonna 1993 säätiö myönsi 150 000 markan palkinnon tamperelaiselle kuvataiteilijalle Henrietta Lehtoselle ja seuraavana vuonna inarinsaamelaiselle kuvataiteilijalle Merja Aletta Ranttilalle. Vuonna 1995 palkinto jätettiin myöntämättä, koska sitä vastaava rahasumma ilmoitettiin tarvittavan tulevan Maija ja Urpo Lahtisen säätiön omistaman taidemuseon perustamis- ja järjestelykuluihin. Vuoden 1996 palkinnon sai taidemaalari Katarina Reuter. Tämän jälkeen säätiö ei enää myöntänyt taidepalkintoja, mutta vielä vuonna 2003 kuvataiteilijat Pasi Karjula ja Marko Vuokola saivat apurahan heidän töitään esittelevän taidekirjan valmistuskuluihin.


title: Maija-Liisa Lahtinen

text: Urpo Lahtisen kuoleman jälkeen hänen ja Hymy Lahtisen poika Jeppe Lahtinen teki poliisille tutkintapyynnön isänsä miljoonaomaisuuden kohtalosta havaittuaan, että kuolinpesästä oli kadonnut suuri määrä rahaa. Ilmeni, että Maija-Liisa Lahtinen ja Urpo Lahtisen asioita hoitanut Tampereen entinen kaupunginjohtaja Pekka Paavola olivat keväällä 1994 vieneet 34 miljoonaa markkaa ensin Luxemburgiin ja sieltä Sveitsiin. Heidät pidätettiin keväällä 1998, mutta vangitsemisoikeudenkäynti ei johtanut vangitsemiseen, ja Lahtinen ja Paavola laskettiin vapaalle jalalle. Maija-Liisa Lahtinen kertoi julkisuudessa kyseisten rahojen olevan Urpo Lahtisen hänelle lahjoittamia.


title: Maija-Liisa Lahtinen

text: Lokakuussa 1999 Pekka Paavola etsintäkuulutettiin epäiltynä törkeästä veropetoksesta. Paavolan katsottiin saaneen Urpo Lahtiselta pimeästi 500 000 markkaa siitä, että hän järjesti Lahtisen omistaman Lehtimiehet-yhtiön myynnin Yhtyneet Kuvalehdet Oy:lle syksyllä 1988. Paavola otettiin kiinni Tampere-Pirkkalan lentoasemalla marraskuun alussa hänen palatessaan lomamatkalta Malesiasta. Tampereen käräjäoikeudessa joulukuun alussa alkaneessa oikeudenkäynnissä Paavola myönsi saaneensa Lahtiselta 400 000 markkaa, jota hän ei ollut ilmoittanut verotuksessa. Paavola tuomittiin 30 000 markan sakkoihin ja kymmenen kuukauden ehdolliseen vankeuteen törkeästä veropetoksesta, minkä lisäksi hänet velvoitettiin korvaamaan valtiolle runsaat 280 000 markkaa korkoineen. Paavola valitti tuomiostaan hovioikeuteen.


title: Maija-Liisa Lahtinen

text: Joulukuun alussa 1999 Helsingin käräjäoikeus julisti Jeppe Lahtisen hakemuksesta mitättömiksi kaksi Urpo Lahtisen vuonna 1992 laatimaa testamenttia. Toinen näistä oli Maija-Liisa ja Urpo Lahtisen keskinäinen testamentti, ja toisessa Pekka Paavola oli määrätty pesänselvittäjäksi ja testamentin toimeenpanijaksi. Oikeuden päätöksen mukaan Urpo Lahtinen ei ollut testamentteja allekirjoittaessaan ollut oikeustoimikelpoinen. Kesäkuussa 2002 Helsingin hovioikeus hylkäsi Maija-Liisa Lahtisen valituksen, piti voimassa käräjäoikeuden päätöksen ja mitätöi myös kaksi Urpo Lahtisen vuonna 1991 tekemää testamenttia, joissa edunsaajaksi oli määrätty Maija ja Urpo Lahtisen säätiö. Lisäksi oikeus velvoitti Maija ja Urpo Lahtisen säätiön sekä Maija-Liisa Lahtisen ja Pekka Paavolan korvaamaan Jeppe Lahtisen oikeudenkäyntikuluja yli 270 000 euron arvosta.


title: Maija-Liisa Lahtinen

text: Helsingin käräjäoikeus tuomitsi Maija-Liisa Lahtisen keväällä 2005 Urpo Lahtisen kuolinpesän varojen kavaltamisesta kolmeksi vuodeksi vankeuteen. Syyttäjän, syytetyn sekä kantajan (Urpo Lahtisen kuolinpesä) valitettua tuomiosta antoi Helsingin hovioikeus oman tuomionsa kesäkuussa 2006 ja tuomitsi Maija-Liisa Lahtisen törkeästä kavalluksesta kahden vuoden ja yhdeksän kuukauden ehdottomaan vankeusrangaistukseen. Lisäksi hänet määrättiin maksamaan Urpo Lahtisen kuolinpesälle vahingonkorvauksena yli viisi miljoonaa euroa.


title: Maija-Liisa Lahtinen

text: Tampereen käräjäoikeus asetti Maija ja Urpo Lahtisen säätiön konkurssiin elokuussa 2007. Konkurssihakemuksen perusteena oli säätiön noin 1,5 miljoonan euron velka Urpo Lahtisen kuolinpesälle. Säätiön varallisuus ylitti velkasumman, mutta käteistä rahaa velan maksuun ei löytynyt. Kesäkuussa 2008 Jeppe Lahtinen lunasti konkurssipesältä isänsä keräämän taidekokoelman ja Villa Urpon yhteensä 4,2 miljoonalla eurolla.


title: Maija-Liisa Lahtinen

text:
Maija-Liisa Lahtinen ehti poistua maasta ennen hovioikeuden päätöksen julistamista. Hän piileskeli pitkään ulkomailla hakien samalla valituslupaa korkeimmasta oikeudesta. Valituslupa kuitenkin evättiin ja Lahtisesta annettiin kansainvälinen etsintäkuulutus rangaistuksen täytäntöönpanemiseksi.
Hänen olinpaikkansa selvittyä Suomen oikeusviranomaiset ovat olleet yhteydessä Sveitsin viranomaisiin.
Suomi tiedusteli luovutusmahdollisuutta sekä luovutuksen edellytyksenä olevan ns. kaksoisrangaistavuuden täyttymistä, joka ei Sveitsin tuomioistuimen mukaan täyttynyt.


title: Maija-Liisa Lahtinen

text: Sveitsin oikeusviranomaiset ovat ilmoittaneet Suomen viranomaisille, että törkeästä kavalluksesta tuomittua Maija-Liisa Lahtista ei luovuteta Suomeen rangaistuksen täytäntöönpanoa varten. Suomen oikeusviranomaiset kirjasivat kieltävän luovutuspäätöksen vastaanotetuksi 30. tammikuuta 2008. Sen perusteluna oli, että luovutuksen edellytyksenä oleva ns. kaksoisrangaistavuus ei täyty.


title: Maija-Liisa Lahtinen

text: Tampereen entinen kaupunginjohtaja Pekka Paavola, joka oli Lahtisen kavallusoikeudenkäynnissä syyttäjän päätodistaja, sai joulukuussa 2009 Helsingin käräjäoikeudessa neljän kuukauden ehdollisen vankeustuomion perättömästä lausumasta oikeuskäsittelyssä. Paavolan jutussa asianomistajana kuultu Maija-Liisa Lahtinen oli saapunut paikalle koskemattomuussuojan turvin ja häntä avusti oikeustieteen tohtori Kari Uoti. Kesken oikeuden istunnon Lahtinen sai vakavan sairauskohtauksen ja joutui sairaalahoitoon. Paavolan tuomion jälkeen Lahtinen jätti korkeimmalle oikeudelle hakemuksen vankeustuomionsa purkamiseksi. Korkein oikeus keskeytti 9. maaliskuuta 2010 toistaiseksi Lahtisen vankeustuomion täytäntöönpanon.


title: Maija-Liisa Lahtinen

text: Heinäkuussa 2011 korkein oikeus hylkäsi äänestyksen jälkeen lukemin 3–2 tuomionpurkuhakemuksen, koska sen mukaan Paavolan todistuksella ei ollut vaikutusta Lahtisen saamaan vankeustuomioon. Lahtinen ilmoitti avustajansa, oikeustieteen tohtori Kari Uotin kanssa jättävänsä tuomiosta valituksen Euroopan ihmisoikeustuomioistuimeen.


title: Maija-Liisa Lahtinen

text: Lahtiselle langetettu vankeustuomio raukesi vuonna 2016.


title: Maija-Liisa Lahtinen

text: 28. kesäkuuta 2016 luettiin Helsingin käräjäoikeudessa toinen syyte 19 vuoden takaisesta rikosjutusta, jossa Lahtista epäiltiin törkeästä kavalluksesta. Jutun syyteoikeus raukesi vuonna 2017.


title: Paul Shan Kuo-hsi

text: Paul Shan Kuo-hsi (; 3. joulukuuta 1923 – 22. elokuuta 2012) oli Taiwanilla toiminut roomalaiskatolinen piispa. Hän kuului jesuiittoihin ja oli yksi kirkon kardinaaleista.


title: Paul Shan Kuo-hsi

text: Shan Kuo-hsi sai pappisvihkimyksensä 18. maaliskuuta 1955, ja hänet nimitettiin Hwalienin hiippakunnan johtoon 15. marraskuuta 1979. Piispaksi konsekroinnin suoritti 14. helmikuuta 1980 Matthew Kia Yen-wen, jota avustivat Stanislaus Lokuang ja Joseph Kuo Joshih. 4. maaliskuuta 1991 Shan Kuo-hsi nimitettiin Kaohsiungin piispaksi, jona hän toimi, kunnes jäi eläkkeelle 5. tammikuuta 2006.


title: Paul Shan Kuo-hsi

text: Shan Kuo-hsi ylennettiin kardinaaliksi 21. helmikuuta 1998, ja hänet asetettiin 17. toukokuuta San Crisogonon kardinaalipapiksi. Ikänsä takia hänellä ei ollut äänioikeutta enää vuoden 2005 konklaavissa.


title: Mikko Hyvärinen (hiihtäjä)

text: Mikko Hyvärinen (s. 29. tammikuuta 1976 Suonenjoki) on entinen suomalainen hiihtäjä jonka parhaat meriitit ovat SM-tasolta. Hän kilpaili aktiivisesti 1990–2000-luvuilla. Hyvärisen paras maailmancup sijoitus on kevään 2001 maailmancupin 60 kilometrin osakilpailun 28. sija. Parhaimmillaan hän sijoittui Scandinavia Cupissa viidenneksi Levillä 1999. Hyvärinen osallistui urallaan seitsemään maailmancupin osakilpailuun. Hän kärkkyi pitkään pääsyä maajoukkueeseen mutta jäi siitä hiukan. SM-tasolla hän on ollut parhaimmillaan kuudes vuonna 1998. Vuonna 2005 hän oli takaa-ajokilpailun 15+15km 12. Lapinlahdella.


title: Mikko Hyvärinen (hiihtäjä)

text: Hän edusti urallaan Suonenjoen Vasamaa.


title: Mikko Hyvärinen (hiihtäjä)

text: Hyvärinen on ammatiltaan kirvesmies, hän toimii suonenjokelaisessa Rakennusliike Pihatto oy:ssä projektipäällikkönä.


title: Martin (kaupunki)

text: Martin (, ) on kaupunki Žilinan alueella ("Žilinský kraj"), Slovakiassa, maan luoteisosassa. Sen pinta-ala on 67,7 km² ja väkiluku 59 257 (31.12.2005). Vuoden 2001 väestönlaskennan mukaan asukkaista oli slovakkeja 94,9 %, tšekkejä 1,6 %, romaneja 0,5 % ja unkarilaisia 0,2 %. Uskonnoltaan 44,1 % asukkaista ilmoitti olevansa roomalaiskatolisia ja 17,2 % luterilaisia; 31,2 % ei ilmoittanut mitään uskontoa.


title: John Bell Hood

text: John Bell Hood (1./29. kesäkuuta 1831 Owingsville, Bath County, Kentucky – 30. elokuuta 1879 New Orleans, Louisiana) oli etelävaltioiden kenraali Yhdysvaltain sisällissodassa. Hood tunnetaan urheudestaan ja aggressiivisuudestaan taistelukentillä. Hän oli yksi armeijan parhaista prikaatin- ja divisioonankomentajista, mutta hänestä tuli tehoton hänen saatuaan suurempia sotilasyksiköitä komennettavakseen; hänen sotilasuransa päättyi tappioihin Atlantan-kampanjan ja Franklinin–Nashvillen kampanjan aikana.


title: John Bell Hood

text:
Hood syntyi Owingsvillessä, Kentuckyssa, lääkäri John W. Hoodin ja Theodosia French Hoodin pojaksi. Hän oli etelävaltioiden kenraalin G. W. Smithin serkku ja kongressiedustaja Richard Frenchin veljenpoika. French järjesti Hoodille pääsyn West Pointin sotilasakatemiaan, vaikka hänen isänsä ei halunnut tukea pojan sotilasuraa. Hood valmistui 1853 luokkansa 44. parhaana – 52 oppilaasta – kurinpidollisten ongelmien takia, joiden vuoksi hänet miltei erotettiin viimeisenä vuonna. Hänen luokkatovereinaan oli kolme tulevaa unionin kenraalia, jotka taistelivat hänen joukkojaan vastaan sisällissodassa.
Hood nimitettiin vänrikiksi 4. USA:n jalkaväkirykmenttiin. Hän palveli Kaliforniassa, ja hänet siirrettiin 2. USA:n ratsuväkeen Texasiin, jossa hänen päällikkönään oli eversti Robert E. Lee. Devil’s River -nimisessä paikassa Hood sai nuolen käsivarteensa kahakassa comancheja vastaan.


title: John Bell Hood

text: Sisällissodan alettua Fort Sumterin pommituksella Hood erosi armeijasta ja päätti palvella Texasia. Hän liittyi etelävaltioiden armeijaan ratsuväenkapteenina, mutta 30. syyskuuta 1861 hänet ylennettiin everstiksi ja 4. Texasin jalkaväen komentajaksi.


title: John Bell Hood

text: 20. maaliskuuta 1862 Hoodista tuli prikaatinkomentaja texasilaisprikaatiin, joka oli osa konfederaation Potomacin armeijaa. Hood ylennettiin prikaatinkenraaliksi 3. maaliskuuta 1862. Hän johti Pohjois-Virginian armeijan texasilaisprikaatia Virginian niemimaalla käytyjen taistelujen aikana ja sai mainetta aggressiivisena komentajana, innokkaana johtamaan joukkonsa henkilökohtaisesti taistelukentälle. Hänen miehensä kutsuivat kenraalia ”vanhaksi puupääksi”. Gaines’ Millin taistelussa 27. kesäkuuta hän johti prikaatia itse taistelukentällä ja murskasi unionin linjalla, konfederaation parhaana esityksenä Seven Daysin taistelun aikana. Hood oli prikaatinsa ainoa upseeri, joka ei haavoittunut tai kuollut taistelussa. Hood sai tämän jälkeen komentoonsa divisioonan kenraali James Longstreetin Pohjois-Virginian armeijan ensimmäisessä armeijakunnassa. Hän miltei tuhosi Popen komentaman unionin armeijan toisessa Bull Runin taistelussa, mutta joutui kiistaan Longstreetin kanssa unionilta kaapatuista ambulansseista ja joutui pidätetyksi. Kenraali Lee kuitenkin kumosi määräyksen, ja Hood tukikin Stonewall Jacksonin joukkojen vasenta sivustaa Antietamin taistelussa, jonka jälkeen 10. lokakuuta 1862 hänet ylennettiin kenraalimajuriksi.


title: John Bell Hood

text: Hood menetti toisen kätensä Gettysburgin taistelun toisena päivänä Pirunpesäksi kutsutun paikan taistelussa, ja jalkansa Chickamaugan taistelussa 1864. Samana vuonna hän vammoistaan huolimatta komensi koko etelävaltioiden Tennesseen armeijaa, ja osallistui muun muassa Nashvillen ja Franklinin taisteluihin.


title: John Bell Hood

text: Hood antautui unionin joukoille Natchezissa Mississippissä Etelävaltioiden hävittyä sodan. Hän työskenteli myöhemmin vakuutusalalla ja puuvillateollisuudessa. Hän kuoli vaimonsa ja poikansa lailla keltakuumeeseen New Orleansissa 30. elokuuta 1879.


title: Piešťany

text: Piešťany (, ) on kylpyläkaupunki Trnavan alueella ("Trnavský kraj"), läntisessä Slovakiassa, 75 kilometrin päässä Bratislavasta koilliseen. Sen pinta-ala on 44,2 km². Vuonna 2005 sen väkiluku oli 29 855. Vuoden 2001 väestönlaskennan mukaan asukkaista 95,3% oli slovakkeja; vähemmistöryhmiä olivat tšekit (2,4%) ja unkarilaiset (0,3%). Uskonnoltaan 65,8% ilmoitti olevansa roomalaiskatolilaisia ja 7,1% protestantteja. 22,3% ei ilmoittanut mitään uskontoa.


title: Rysän päällä

text: Rysän päällä ("Cheaters") on yhdysvaltalainen tosi-tv-sarja. Ohjelman tapahtumat kuvataan Pohjois-Texasin, Dallasin ja Houstonin alueilla.


title: Rysän päällä

text: Ohjelmaa on juontanut vuosina 2000–2002 Tommy Habeeb, vuosina 2002-2012 Joel S. Greco ja vuodesta 2012 alkaen Clark James Gable. Kertojana sarjassa on toiminut Robert Magruder.


title: Rysän päällä

text: Sarjan ensimmäinen jakso esitettiin Yhdysvalloissa 21. lokakuuta 2000. Suomessa sarjaa esittää televisiokanava Sub.


title: Rysän päällä

text: Ohjelman tarkoitus on selvittää pariskuntien uskottomuusongelmia. Yleensä tavallinen ihminen lähestyy ohjelmaa kirjeitse ja kertoo epäilevän elämänkumppaninsa pettävän häntä. Ohjelmassa ensin uhri kertoo omista tunteistaan ja epäilyksiä, esimerkiksi siitä että hänen elämänkumppani ei ole osoittanut tunteita viime aikoina. Sen jälkeen alkaa viikon kestävä tutkimus epäillyn liikkeistä. Ohjelman kuvausryhmä seuraa epäilyn liikkeitä videokuvaamalla, jonka aikana selviävät muun muassa missä hän liikkuu ja kuka on henkilö, jonka kanssa epäilty viettää aikaa.


title: Rysän päällä

text: Kun tutkimusaika on päättynyt, pyydetään uhri mahdollisimman pian kuvauspaikalle, jossa ohjelman juontaja kyselee hänen kuulumisia ja näyttää videokuvaa, jossa näkyy epäilyn liikkeet. Sitten kuvausryhmä selvittää, missä epäilty on juuri sillä hetkellä ja lähtevät paikan päälle. Paikan päälle saavuttuaan epäilty jää uskottomuudesta kiinni niin sanotusti "rysän päältä". Paikalla uhri ja epäilty pystyvät selvittämään halutessaan tilannetta. Ohjelman lopussa kerrotaan minkälaiset ratkaisut uhri ja epäily ovat tehneet suhdettansa koskien.


title: Gaetano Scirea

text: Gaetano Scirea (25. toukokuuta 1953 Cernusco sul Naviglio, Italia – 3. syyskuuta 1989 Babsk, Puola) oli italialainen jalkapalloilija.


title: Gaetano Scirea

text: Scirea oli pelipaikaltaan puolustaja. Yleensä hän pelasi liberona. Scireaa pidetään yhtenä kaikkien aikojen parhaista puolustajista. Hänet tunnettiin tyylikkäänä herrasmiespelaajana.


title: Gaetano Scirea

text: Scirea aloitti ammattilaisuransa Atalantassa vuonna 1972. Vuonna 1974 hän siirtyi Juventukseen. Scirea saavutti seuran riveissä muun muassa seitsemän Italian-mestaruutta, kaksi Italian cupin voittoa, Euroopan cupin voiton, UEFA Cupin voiton, Cup-voittajien cupin voiton ja Intercontinental Cupin voiton. Hän on Juventuksen historian eniten otteluita pelannut pelaaja pelattuaan seuran riveissä 552 virallista ottelua vuosina 1974–1988.


title: Gaetano Scirea

text: Italian maajoukkueessa Scirea pelasi 78 ottelua ja teki niissä kaksi maalia vuosina 1975–1986. Hän edusti Italiaa MM-kisoissa vuosina 1978, 1982 ja 1986 sekä EM-kisoissa vuonna 1980. Scirea saavutti Italian riveissä maailmanmestaruuden vuonna 1982. Hän toimi myös Italian kapteenina.


title: Gaetano Scirea

text: Lopetettuaan pelaajauransa vuonna 1988 Scirea jatkoi työskentelyä Juventuksen palveluksessa. Hän menehtyi ottelumatkalla sattuneessa auto-onnettomuudessa Puolassa vuonna 1989.


title: Watson

text: Watson on muun muassa seuraavien henkilöiden sukunimi:


title: Bill Curbishley

text: Bill Curbishley on englantilainen musiikkituottaja, joka tunnetaan parhaiten työstään englantilaisen rock-yhtye The Whon taustalla.


title: Bill Curbishley

text: Curbishley aloitti uransa Track Recordsilla, jossa hänen suojatteinaan olivat The Whon lisäksi Marc Bolan, Thunderclap Newman ja The Crazy World of Arthur Brown. Curbishley tuotti The Whon musikaali-elokuvan "Tommyn" (1975), vankilaelokuva "McVicarin" (1980) ja "Buddy's Songin" (1991). Näissä kaikissa näytteli The Whon laulaja Roger Daltrey.


title: Bill Curbishley

text: Curbishleyn yhtiö Trinifold laajeni ja otti manageroitavakseen tunnettuja artisteja kuten Robert Plantin ja Judas Priestin. Vuonna 1994 Curbishley aloitti kitaristi Jimmy Pagen manageirna. Hän oli oleellinen osa vanhan Zeppelin-työparin Pagen ja Plantin saattamisessa uudelleen yhteen. Kaksikon seuranneesta albumista, videosta ja kiertueista tuli menestkysiä.


title: Bill Curbishley

text: The Sanctuary Group osti Trinifoldin 2002, mutta Curbishley jatkoi sen johdossa. Trinifold on edellä mainittujen lisäksi julkaissut musiikkia myös Chicagolta, Kenny Rogersilta, Faith Hilliltä sekä UB40:ltä. Viime aikoina Curbishley on keskittynyt enenevissä määrin elokuvien tuottamiseen. Hän tuotti elokuvan "The Railway Man" ja on tällä hetkellä mukana tuottamassa Keith Moonin ja Roger Daltreyn elämästä kertovaa elokuvaa.


title: Bill Curbishley

text: Bill Curbishley on jalkapallomanageri Alan Curbishleyn vanhempi veli.


title: Nostradamus (albumi)

text: Nostradamus on englantilaisen heavy metal -yhtye Judas Priestin 16. ja vuonna 2008 ilmestynyt konseptialbumi. Se käsittelee 1500-luvulla elänyttä ennustajaa Nostradamusta. Alun perin albumin piti ilmestyä jo loppuvuodesta 2006, mutta julkaisua siirrettiin muutamaan otteeseen. Albumi ilmestyi kesäkuussa 2008. Albumi oli viimeinen jossa soitti Judas Priestin kitaristi K.K. Downing. Downing erosi yhtyeestä kolme vuotta albumin julkaisun jälkeen, koska ei halunnut osallistua Judas Priestin Epitaph-kiertueelle. Pituudeltaan "Nostradamus" on tunnin ja neljäkymmentäkaksi minuuttia.


title: Nostradamus (albumi)

text: Laulaja Rob Halford oli jo teini-ikäisenä ollut kiinnostunut Nostradamuksen ennustuksista, mutta idea konseptialbumin tekemisestä tuli manageri Bill Curbishleyltä yhtyeen ollessa Virossa vuoden 2005 kiertueen loppupuolella.


title: Nostradamus (albumi)

text: Yhtye tekee mahdollisesti kaksi kiertuetta: klassiseen materiaaliin keskittyvän kiertueen sekä toisen, jolla uusi albumi soitetaan kokonaisuudessaan. "Nostradamukseen" keskittyvällä kiertueella Priestin on määrä tuoda lavalle tavallista massiivisempi show. Haastattelussa Halford on maininnut erikoisefektien ja videoscreenien lisäksi jopa näyttelijöiden olevan mahdollisia.


title: Nostradamus (albumi)

text:
Nostradamus julkaistiin Irlannissa, Italiassa ja Saksassa kesäkuun 13. päivä,
Isossa-Britanniassa kesäkuun 16. päivä.
USA:ssa ja Kanadassa kesäkuun 17. päivä,
Useimmissa Euroopan maissa ja
Japanissa kesäkuun 25. päivä.
Levy julkaistiin normaalina tuplalevyversiona, "deluxe" versiona (sis. 48-sivuisen kovakantisen kirjan) ja "super deluxe" versiona (sis. 48-sivuisen kovakantisen kirjan, koko albumin kolmena LP-levynä ja julisteen).


title: Clarence Acuña

text: Clarence Acuña (s. 8. helmikuuta 1975) on chileläinen jalkapalloilija, joka pelaa kotimaassaan Deportes Concepción -nimisessä seurassa. Hän on pelannut aiemmin myös O'Higginsissä, Universidad de Chilessä, Newcastle Unitedissa, Rosario Centralissa, Palestinossa sekä Unión Españolassa. Acuña on pelipaikaltaan keskikenttäpelaaja. Hän on pelannut Chilen riveissä yli 60 maaottelua kuuluen muun muassa Ranskan MM-kisoissa 1998 pelanneeseen maajoukkueeseen.


title: Abel Aguilar

text: Abel Enrique Aguilar Tapias (s. 6. tammikuuta 1985) on kolumbialainen jalkapalloilija. Aguilar pelasi vuodet 2002–2005 kotimaansa Deportivo Calissa. Vuodet 2005–2010 hänellä oli sopimus italialaisen Udinese Calcion kanssa, mutta hän kävi myös lainalla italialaisessa Ascoli Calcio 1898:ssa (2005) sekä espanjalaisissa Xerez CD:ssä (2007–2008), Hércules CF:ssä (2008–2009) ja Real Zaragozassa (2009–2010). Vuodesta 2010 lähtien hänellä on ollut sopimus Hércules CF:n kanssa, mutta vuonna 2012 hänet lainattiin Deportivo de La Coruñaan.


title: Jussi-Mikko Makkonen

text: Jussi-Mikko Makkonen (s. 2. marraskuuta 1982 Lahti) on suomalainen jääkiekkoilija, pelipaikaltaan laitahyökkääjä.


title: Jussi-Mikko Makkonen

text: Makkonen on Pelicansin kasvatti, ja hän pelasikin SM-liigaa Lahdessa kaksi kautta, yhteensä 69 ottelun verran. Alkukauden 2004–2005 hän pelasi Suomi-sarjassa Heinolan Kiekossa, mutta sai hyvillä otteillaan näytön paikan Mestiksestä KooKoosta, jossa meni loppukausi. Seuraavat kaksi kautta menivät Vantaalla, jossa hän voitti 2006–2007 Mestiksen maalipörssin 24 maalillaan. Kaudeksi 2007–2008 hän siirtyi Mikkelin Jukureihin, jossa hän on pelannut odotuksia heikommin ja hänen vakiopaikkansa on nelosen laidassa.


title: Jussi-Mikko Makkonen

text: Makkonen pelasi Jukureissa numerolla 14 ja hänen maalibiisinsä oli Rage Against The Machine - Kick Out The Jams.


title: Rudolf Virchow

text: Rudolf Karl Virchow (13. lokakuuta 1821 – 5. syyskuuta 1902) oli saksalainen patologi, lääketieteilijä, biologi ja poliitikko. Häntä pidetään yhtenä modernin patologian isänä.


title: Rudolf Virchow

text: Virchow opiskeli lääketiedettä Berliinissä sotilasakatemian stipendillä. Valmistuttuaan hän ei lähtenytkään armeijan lääkäriksi, vaan pestautui Berliinin Charité -yliopistosairaalaan. Sieltä hänet erotettiin poliittisista syistä. Virchow jatkoi anatomian opintojaan Würzburgissa, ja palasi Berliiniin 1856 anatomisen patologian professorin juuri perustettuun virkaan. Virchow rohkaisi opiskelijoita käyttämään mikroskooppia lääketieteellisissä tutkimuksissa.


title: Rudolf Virchow

text: Virchowin nimiin on kirjattu useita lääketieteellisiä löytöjä, kuten leukemian tunnistaminen. Hänet tunnetaan parhaiten solujen jakautumista koskevasta teoriastaan "Omnis cellula e cellula" (jokainen solu syntyy samanlaisesta solusta), jossa tyrmätään ajatus spontaanista sikiämisestä.


title: Rudolf Virchow

text: Vurchow valittiin Preussin valtiopäiville vuonna 1861. Vuosien 1866 ja 1871 sodissa hän suuntasi poliittisen tarmonsa sotilassairaaloiden ja sairaalajunien perustamiseen, ja Saksan ja Ranskan välisen sodan aikana hän johti itse ensimmäistä sairaalajunaa joka lähti rintamalle. Hän toimi kansanedustajana vuosina 1880–1893.


title: Rudolf Virchow

text: Virchow sai Copley-mitalin vuonna 1892.


title: Sean Kerly

text: Sean Robin Kerly MBE (s. 29. tammikuuta 1960) on brittiläinen maahockeynpelaaja. Hän kuului maajoukkueeseen, joka voitti olympiapronssia Los Angelesissa 1984 ja kultaa Soulissa 1988.


title: Sean Kerly

text: Kerly kilpaili vielä Barcelonassa 1992, mutta jäi joukkueineen kuudennelle sijalle.


title: Antti Laakso

text: Antti "Ana" Laakso on entinen suomalainen jääkiekkoilija. Hän oli tasainen ja perusvarma laitahyökkääjä. Hänellä oli hyvä pelisilmä, josta kertoivat hänen korkeat syöttöpisteensä. Hän haistoi hyvin maalipaikat, mutta osumatarkkuus oli heikko.


title: Antti Laakso

text: Laakso tunsi läpikotaisin keskushyökkääjä Petri Lehtosen ajatukset, hän pelasi monta vuotta Jukurien ykköskentässä yhdessä Lehtosen ja Lasse Kanervan kanssa. Laakso on ainoa pelaaja, joka on ollut Jukurien mukana koko sen Mestis-historian kauteen 2007/08 asti ja kokenut mm. Suomi-Sarjan mestaruuden, nuosun Mestikseen, neljä Mestiksen mestaruutta, yhden hopean, sekä pronssin. Laakso pelasi juniorivuotensa Forssassa ja onnistui pääsemään FPS:n divarijoukkueen kokoonpanoon ensimmäisen kerran 94/95 kahden ottelun ajaksi. Hän vakiinnutti paikan divarijoukkueessa kausiksi 95/99, parhaat pisteen syntyivät kaudella 98/99, 21+19. Juuri Suomi-Sarjaan noussut Jukurit ja Risto Dufva saivat houkuteltua vuonna 1999 Laakson Mikkeliin, jossa hän myös lopetti uransa kauteen 2007/08. Parhaat pisteet syntyivät heti ensimmäisellä kaudella 99/00 22 + 33. Jukurien Mestis-aikana hänen paras kautensa on ollut 02/03, jolloin hän nappasi tehot 24 + 18.


title: Antti Laakso

text: Laakso on pelannut urallaan myös B-maaotteluita ja osallistunut maajoukkueturnaukseen 2003, jossa B-maajoukkue pelasi muun muassa Ranskan maajoukkuetta, Venäjän B-maajoukkuetta sekä Rouenin joukkuetta vastaan. Hän on myös osallistunut Jukurien paidassa Continental Cupin turnauksiin.


title: Antti Laakso

text: Laakso pelasi 15-vuotiaasta asti Petri Lehtosen kanssa samassa joukkueessa ja yleensä samassa ketjussa, Lehtosen muutamaa ulkomaanvuotta lukuun ottamatta. Laakso kotiutui tukevasti Mikkeliin ja hän jäi sinne myös uransa jälkeen. Laakso pelasi jääkiekkoa harrastemielessä Mikkeliläisessä Hydraulic Oilersissa III -divisioonassa, hänellä oli sopimus kaudesta 2008/09.


title: Antti Laakso

text: Laakso pelasi Jukureissa numerolla 12 ja hänen maalibiisinsä oli "Jope Ruonansuu – Forssasta".


title: Howie Long

text: Howard Michael ”Howie” Long (s. 6. tammikuuta 1960 Somerville, Massachusetts, Yhdysvallat) on yhdysvaltalainen amerikkalaisen jalkapallon pelaaja ja näyttelijä. Hän pelasi ammattilaistasolla vuosina 1981–1993 ja pääsi Pro Football Hall of Fameen vuonna 2000.


title: Howie Long

text: Long suoritti high school -opintonsa Milford High Schoolissa Milfordissa Massachusettsissa. Hän jatkoi opintojaan ja pelaamista Villanovan yliopistossa Pennsylvaniassa.


title: Howie Long

text: Longin NFL-joukkueena oli Oakland Raiders. Hän oli kahdeksankertainen Pro Bowl -pelaaja vuosina 1983–1987, 1989 ja 1992–1993. Hän aloitti myöhemmin vähemmän huomattavan uran elokuvissa ja televisiossa, mutta on päässyt esiintymään joihinkin varsin tunnettuihinkin elokuviin, kuten "Broken Arrow – operaatio erämaassa" ja "Määränpäänä Graceland".


title: Howie Long

text: St. Louis Rams varasi Howie Longin pojan Chris Longin vuoden 2008 NFL Draftin kakkosvarauksena. Chris Longin pelipaikka on puolustuksen linjamies, sama kuin hänen isällään.


title: Itä-Yhdysvaltain Grand Prix 1976

text: Yhdysvaltain Grand Prix 1976 oli Formula 1 -sarjan osakilpailu, joka ajettiin 10. lokakuuta 1976 Watkins Glenin radalla. Kilpailun voitti James Hunt.


title: Itä-Yhdysvaltain Grand Prix 1976

text: Itä-Yhdysvaltojen GP 1976 – F1-ruutu


title: Brian Brendell

text: Brian Brendell (s. 7. syyskuuta 1986, Rehoboth, Etelä-Afrikka) on namibialainen jalkapalloilija, jonka seurana toimii F.C. Civics Windhoek. Brendellin pelipaikka keskikenttä.


title: Brian Brendell

text: Brendellin syntyessä Namibia oli vielä osa Etelä-Afrikkaa.


title: Herb Adderley

text: Herbert A. "Herb" Adderley (s. 8. kesäkuuta 1939 Philadelphia, Pennsylvania) on yhdysvaltalainen amerikkalaisen jalkapallon pelaaja. Hänen NFL-joukkueinaan olivat 1960-luvulla ja 1970-luvun alussa Green Bay Packers ja Dallas Cowboys.


title: Herb Adderley

text: Adderley oli viisinkertainen Pro Bowl -pelaaja vuosina 1963–1967. Hänet kelpuutettiin Pro Football Hall of Fameen vuonna 1980.


title: Dome (autonvalmistaja)

text: Dome Co. Ltd on japanilainen ralliautojen valmistaja, jonka ensimmäinen malli oli vuonna 1978 valmistettu Dome Zero. Yhtiö aloitti toimintansa vuonna 1975. Domen perusti Minoru Hayashi. Dome valmisti vuonna 1995 Formula 1 -auton, mutta sillä ei koskaan kilpailtu.


title: Japanin Grand Prix 1976

text:
Japanin Grand Prix 1976 oli Formula 1 -sarjan osakilpailu, joka ajettiin 24. lokakuuta 1976 Fuji Speedwayn radalla. Kilpailun voitti Mario Andretti. Kilpailu oli ensimmäinen Japanin GP ja samalla ensimmäinen Aasiassa ajettu F1-kilpailu.
Japanin GP 1976 – F1-ruutu


title: Sibghatullah Mojadedi

text: Sibghatullah Mojadedi (s. 1926) on afganistanilainen uskonoppinut, joka oli ensimmäisen Afganistanin islamilaisen valtion presidentti kommunistien vallan kaaduttua 1992. Hän on myös Afgaanien kansallisen vapautusrintaman johtaja ja taliban-vallan jälkeen parlamentin ylähuoneen "Meshrano Jirgan" puhemies. Häntä pidetään maltillisen suunnan kannattajana.


title: Sibghatullah Mojadedi

text: Hän opiskeli Al-Azhar-yliopistossa Kairossa islamilaista lakia ja palasi valmistuttuaan Afganistaniin 1952, jossa opetti Kabulin yliopistossa. Vielä hänen tultuaan erotetuksi häntä kannattaneet opiskelijat tulijat seuraamaan hänen opetustaan hänen kotonaan.


title: Sibghatullah Mojadedi

text: Mojadedi pidätettiin 1959 Nikita Hruštšovin ollessa tulossa vierailulle Afganistaniin ja häntä pidettiin pidätettynä neljä ja puoli vuotta, jonka jälkeen hänet karkotettiin vuodeksi maanpakoon Kööpenhaminaan, Tanskaan jossa hän oli moskeijan imaamina. Hänen ollessaan ulkomailla 1973 Daoud kaappasi vallan, jolloin Mojadedi jäi Saudi-Arabiaan ja siirtyi vuoden kuluttua uudelleen Tanskaan, jossa perusti Islamilaisen kulttuurikeskuksen. Kun kommunistien Tarakin Khalq-puolue kaappasi vallan huhtikuussa 1978, Mojadedi matkusti Pakistaniin ja perusti Afgaanien kansallisen vapautusrintaman järjestämään aseellista taistelua.


title: Sibghatullah Mojadedi

text: Hänet valittiin helmikuussa 1989 mujahideen-järjestöjen kokouksessa Pakistanin Rawalpindissa Afganistanin väliaikaisen islamilaisen hallituksen presidentiksi. Vuonna 1992 hänet nimitettiin Kabulissa jehadi-šuran kokouksessa Afganistanin islamilaisen valtion ensimmäiseksi presidentiksi. Sisällissota jatkui kuitenkin presidentiksi valitun Burhanuddin Rabbanin ja Gulbuddin Hekmatyarin välillä. Talibanin vallan aikana Mojaddedi asui Pakistanissa.


title: Sibghatullah Mojadedi

text: Mojadedi oli perustuslakia säätävän "Loya Jirgan" puheenjohtaja 2003. Presidentti Hamid Karzai nimitti hänet 2005 vaikutusvaltaisen Kansallisen rauhankomission johtajaksi. Joulukuussa 2005 hänet äänestettiin ylähuoneen puhemieheksi viisivuotiskaudeksi.


title: Scooby-Doo ja kyberjahti

text: Scooby-Doo ja kyberjahti ("Scooby-Doo and the Cyber Chase") on vuonna 2001 suoraan DVD:lle julkaistu animaatioelokuva. Se oli samalla järjestyksessään neljäs suoraan DVD:lle julkaistu Scooby-Doon elokuvasarjassa, jonka aloitti Scooby-Doo ja saaren zombiet vuonna 1998. Elokuvan ohjasi Jim Stenstrum ja pääosassa ääninäyttelivät Scott Innes, Frank Welker, Grey DeLisle ja B. J. Ward.


title: Scooby-Doo ja kyberjahti

text: Scooby-Doo ja hänen ystävänsä vierailevat Freddyn ystävän Ericin luona yliopistoon, jonne hän kutsui jengin luodessaan palkitun videopelin, mikä perustui Freddyn ja hänen ryhmänsä seikkailuihin. Mysteeripoppoon saapuessa paikalla koululle on samaan aikaan ilmestynyt sininen hirviö. Pian selviää hirviön olevan tietokonevirus, joka on iskenyt Ericin ohjelmistoon. Epäilyn kohteiksi joutuivat Ericin opettaja Robert Kaufman ("Tom Kane"), baseballia rakastava ohjelmoija ja koulun yksi oppilaista Bill McLemore ("Mikey Kelley") ja kärttyisä poliisi Wembley ("Joe Alaskey").


title: Scooby-Doo ja kyberjahti

text: Tutkiessaan tarkemmin tapausta virus hyökkää Mysteeripoppoon kimppuun, jonka myötä he joutuvat videopelin sisälle. Päästäkseen pelistä pois heidän täytyy kerätä kymmentasoisessa pelissä Scooby-keksejä päästäkseen tasosta toiseen.


title: S/S Bore

text: S/S Bore tarkoittaa useampaa Boren liikenteessä kulkenutta matkustajalaivaa:


title: Brandon Crombeen

text: Brandon James ”BJ” Crombeen (s. 10. heinäkuuta 1985 Denver, Colorado, Yhdysvallat) on kanadalainen jääkiekkoilija.


title: Brandon Crombeen

text: Crombeen pelasi kaudet 2001–2005 OHL-junioriliigan Barrie Coltsissa. Dallas Stars varasi Crombeenin toisella kierroksella. Ammattilaiskaukaloihin Crombeen siirtyi kaudeksi 2005–2006, jolloin hän pelasi pääasiassa AHL-liigan Iowa Starsissa, vaikka kävi myös farmin farmissa ECHL:n Idaho Steelheadsissa. SM-liigassa pelaava Porin Ässät hankki Crombeenin lainaksi kaudeksi 2006–2007 joukkueeseensa Dallasin kanssa tekemän yhteistyösopimuksen avulla. Crombeen palasi vielä SM-liiga-kauden päätyttyä takaisin Pohjois-Amerikkaan ja pelasi loppukauden ECHL:n Idahossa, jossa voitti liigan mestaruuden.


title: Brandon Crombeen

text: Crombeen pelasi kaudella 2007–2008 ensimmäiset pelinsä NHL:ssä Dallasissa, mutta pääosa kaudesta meni vielä AHL:n Iowassa. Seuraavalla kaudella hän ehti pelata Dallasissa 15 ottelua, kunnes St. Louis Blues poimi miehen waiver-listalta. Crombeen aloitti tehokkaasti St. Louisissa ja teki mm. hattutempun 8. joulukuuta Nashville Predatorsia vastaan.


title: Brandon Crombeen

text: Crombeen pelasi St. Louisissa neljä kautta. Heinäkuussa 2012 hän siirtyi Tampa Bay Lightningiin kaupassa, jossa Tampa Bay sai hänen lisäkseen viidennen kierroksen varausvuoron vuodelle , ja jossa St. Louis sai vaihdossa neljännen kierroksen varausvuorot vuosille ja 2014. Kesäkuussa 2014, kahden Tampa Bayssä pelatun kauden jälkeen, hän siirtyi Arizona Coyotesiin kaupassa, jossa Arizona sai hänen lisäkseen keskushyökkääjä Sam Gagnerin, ja jossa Tampa Bay sai vaihdossa kuudennen kierroksen varausvuoron vuodelle .


title: Brandon Crombeen

text: Brandonin isä Mike Crombeen on myös pelannut NHL:ää St. Louisissa.


title: Smallville: Chloe Chronicles

text: Smallville: Chloe Chronicles on yhdysvaltalainen draamasarja, joka on spin-off Smallvillelle. Sarja keskittyy Chloe Sullivaniin (näyttelijänä Allison Mack). Sarjasta on ilmestynyt 3 tuotantokautta eli 15 jaksoa. Ensimmäiset 2 tuotantokautta keskittyvät siihen, mitä käy Smallvillen ensimmäisen tuotantokauden jakson Hermokimppu ("Jitters") jälkeen. Kolmas tuotantokausi, tunnetaan myös nimellä Smallville: Vengeance Chronicles on spin-off Smallville-sarjan viidennen tuotantokauden jaksolle Koston enkeli ("Vengeance"), kun Chloe tapaa "Andrea Rojas"in, toisin sanoen henkilön nimeltä "Angel of Vengeance" (näyttelijänä Denise Quiñones).


title: Smallville: Chloe Chronicles

text: Useimpien sarjan jaksojen pituus on muutamia minuutteja, ja niitä on vain saatavilla Smallvillen DVD-bokseissa.


title: Smallville: Chloe Chronicles

text: Sarjaa ei ole vielä esitetty Suomessa.


title: Iowa Chops

text: Iowa Chops oli vuonna 2005 perustettu yhdysvaltalainen jääkiekkojoukkue, joka pelasi AHL-liigassa.


title: Iowa Chops

text: Iowa Starsin edeltäjä oli Louisville Panthers (1999-2001). Seura käytti "Iowa Stars" -nimeä vuoteen 2008 asti, jolloin se toimi NHL:ssä pelaavan Dallas Starsin farmijoukkueena. Dallas Stars lopetti yhteistyön Iowa Starsin kanssa kauden 2007-2008 jälkeen ja 3. kesäkuuta seuran omistaja Schlegel Sports ilmoitti että Iowan AHL-joukkue on tulevaisuudessa Anaheim Ducksin farmijoukkue ja että se vaihtaa samalla nimeä. Uudeksi nimeksi tuli Iowa Chops.


title: Japanilaiset turistit

text: Japanilaiset turistit on suomalaisen Monovisio-yhtyeen esikoisalbumi. Se julkaistiin 20. helmikuuta 2008.


title: Japanilaiset turistit

text: Kappaleen ”Tupakki piiloon!” CD-single sisältää myös musiikkivideon.


title: Japanilaiset turistit

text: Kaikki kappaleet säveltänyt ja sanoittanut Lassi Rajala sekä sovittanut Monovisio, ellei toisin mainittu.


title: Kauneuskilpailu

text: Kauneuskilpailu tai missikilpailu on varsinkin nuorten naisten kesken järjestettävä kilpailu kauneimman arvosta. Kauneuskilpailun voittaja on kauneuskuningatar tai missi. Hänen lisäkseen valitaan yleensä kaksi perintöprinsessaa.


title: Kauneuskilpailu

text: Kauneuskilpailut ovat maailmanlaajuinen liiketoiminnan ala, jossa oikeus missiformaattiin saatetaan myydä yhtiöltä toiselle. Suomessa missibisneksen tunnetuin toimija on Finnartist Oy, joka omistaa esimerkiksi Miss Suomi ja Suomen Neito -kisaformaattien oikeudet.


title: Kauneuskilpailu

text: Mainittavia kauneuskilpailuja ovat esimerkiksi:


title: Stan Jones

text: Stanley Paul ”Stan” Jones (24. marraskuuta 1931 – 21. toukokuuta 2010) oli yhdysvaltalainen amerikkalaisen jalkapallon pelaaja. Hän syntyi Altoonassa, Pennsylvaniassa, opiskeli Marylandin yliopistossa ja pelasi ammattilaistasolla vuosina 1954–1966.


title: Stan Jones

text: Jonesin NFL-joukkueina olivat Chicago Bears ja Washington Redskins. Hän oli seitsemästi Pro Bowl -pelaajana.


title: Stan Jones

text: Jones on otettu sekä Pro (1991) että College Football Hall of Fameen (2000).


title: Marie Collonvillé

text: Marie Collonvillé (s. 23. marraskuuta 1973 Amiens) on ranskalainen entinen seitsenottelija.


title: Marie Collonvillé

text: Collonvillé voitti seitsenottelussa vuonna 1992 nuorten Ranskan-mestaruuden ja seuraavana vuonna maansa alle 23-vuotiaiden mestaruuden. Helsingin EM-kisoissa 1994 hän sijoittui yhdeksänneksitoista tuloksella 5 697. Kaksi vuotta myöhemmin hän voitti lajin Ranskan-mestaruuden. Vuonna 1997 Collonvillé oli Pariisin sisäratojen MM-kisoissa viisiottelussa kahdeksas pistein 4 225 ja Ateenan ulkoratojen MM-kisoissa seitsenottelussa kahdestoista tuloksella 6 179. Seuraavana vuonna hän sijoittui Valencian sisäratojen EM-kisoissa viisiottelussa viidenneksi tuloksella 4 300 ja Budapestin ulkoratojen EM-kisoissa seitsenottelun kahdeksanneksi pistein 6 218. Sevillan MM-kisoissa 1999 hän oli yhdeksäs.


title: Marie Collonvillé

text: Vuonna 2001 Collonvillé voitti seitsenottelun Francophone Games -kisoissa ja sijoittui Edmontonin MM-kisoissa yhdenneksitoista. Seuraavana vuonna hän voitti Ranskan-mestaruuden. Collonvillé voitti 2003 viisiottelussa Ranskan sisäratojen mestaruuden ja MM-pronssia Birminghamin sisäratojen MM-kisoissa tuloksella 4 644. Myöhemmin samana vuonna hän voitti Ranskan-mestaruuden seitsenottelussa. Ateenan olympialaisissa 2004 hän oli seitsemäs tuloksella 6 279. Seuraavana vuonna hän sijoittui Madridin sisäratojen EM-kisoissa viisiottelussa kuudenneksi ja Helsingin MM-kisoissa seitsenottelussa kuudenneksi. Vuonna 2006 hän voitti Ranskan mestaruuden ja 2007 sijoittui Osakan MM-kisoissa yhdeksänneksi. Pekingin olympialaisissa 2008 hän sijoittui 12:nneksi.


title: Marie Collonvillé

text: Collonvillé on 163 senttimetriä pitkä, mutta on ylittänyt korkeushypyssä 194 cm.


title: Marie Collonvillé

text: Collonvillé lopetti urheilu-uransa vuonna 2009.


title: Mosfellsbær

text: Mosfellsbær on kaupunki Islannin länsiosassa. Se sijaitsee noin 17 kilometriä maan pääkaupungista, Reykjavíkista, pohjoiseen. Mosfellsbærin pinta-ala on 197 km², ja joulukuussa 2007 kaupungin asukasluku oli 8 147.


title: Mosfellsbær

text: Mosfellsbærissa on Sigur Rós -yhtyeen musiikkistudio Sundlaugin, joka rakennettiin hylätyn rakennuksen uima-altaaseen. Myös eräät muut islantilaiset muusikot ovat käyttäneet Sundlauginia hyväkseen, mukaan lukien Amiina-kvartetti.


title: Mosfellsbær

text: Kirjailija Halldór Laxness vietti osan lapsuudestaan Mosfellsbærissa.


title: Mäkikäynnistys

text: Mäkikäynnistys (myös mäkistartti) tarkoittaa polttomoottorilla varustetun ajoneuvon käynnistämistä vetämällä, työntämällä tai laskemalla mäkeä alas, josta käytetty nimikin on peräisin. Mäkikäynnistystä käytetään tilanteessa jossa ajoneuvo ei käynnisty käynnistysmoottorin avulla, usein viallisen tai tyhjentyneen akun takia. Mäkikäynnistyksessä ajoneuvo saatetaan liikkeelle ja nopeuden ollessa riittävä nostetaan kytkinpoljin ylös vaihteen ollessa kytkettynä, jolloin auton liike-energia pyörien ja voimansiirron kautta pyörittää auton moottoria ja usein saa sen käynnistymään.


title: Mäkikäynnistys

text: Mäkikäynnistys onnistuu vain manuaalivaihteisissa ajoneuvoilla. Katalysaattorilla varustetun auton mäkikäynnistystä ei suositella, koska se saattaa aiheuttaa palamattoman bensiinin päätymistä katalysaattoriin, mikä voi vaurioittaa katalysaattoria.


title: Piiritystorni

text: Piiritystorni on piirityskone, jonka tarkoitus on suojata hyökkääjiä näiden yrittäessä vallata muuria. Piiritystorni oli usein suorakulmion muotoinen ja neljällä pyörällä varustettu ja usein yhtä suuri vastustajan muureihin verrattuna tai joskus korkeampi, jolloin jousimiehet pystyivät ampumaan puolustajia näiden yläpuolelta. Torni oli useimmiten rakennettu puusta, joten se oli herkkä syttymään. Sen takia ne usein peitettiin märillä eläimen nahoilla (mistä juontuu lempinimi ”karhu”) tai raudalla, jotta useimmat nuolet ja ammukset kimpoisivat niistä ja ettei se syttyisi palamaan.


title: Piiritystorni

text: Kun torni oli muurin vieressä, siitä usein laskettiin entrausramppi, josta voitiin rynnätä muurille ja yrittää vallata se.


title: Piiritystorni

text: Muinaiset assyrialaiset käyttivät piiritystorneja ensi kerran 800 luvulla eaa.


title: Þorlákshöfn

text: Þorlákshöfn on kaupunki ja Ölfusin kunnan keskustaajama Islannin etelärannikolla. Þorlákshöfnin tärkein tehtävä on satamakaupunkina toimiminen, sillä se on Islannin eteläisen rannikon ainoa elinkelpoinen suojasatama läntisen Grindavíkin ja idässä sijaitsevan Höfnin välillä.


title: Þorlákshöfn

text: Þorlákshöfn toimii myös lähtöpaikkana Vestmannasaarille matkaaville lautoille. Kaupungissa on noin 1 500 asukasta.


title: Edward Poynter

text: Sir Edward John Poynter (20. maaliskuuta 1836 Pariisi - 26. heinäkuuta 1919) oli englantilainen taidemaalari. Poynter oli arkkitehti Ambrose Poynterin poika. Hän opiskeli Ipswichin koulussa ja Brighton Collegessa ennen kuin siirtyi Lontooseen.


title: Edward Poynter

text: Poynter ihaili Michelangeloa ja hänet tunnetaan parhaiten historiaan liittyvistä maalauksistaan. Hän meni naimisiin Agnes Mcdonaldin kanssa vuonna 1866 ja 1902 hänestä tuli baronetti.


title: M/S RG I

text: M/S RG I () oli matkustajarahtilaiva, joka oli viimeksi suomalaisen RG Line -varustamon omistama. Alus oli tyypiltään ro-ro-alus. Alus on rakennettu vuonna 1983, VEB Mathias Thesen Werftin telakalla, Wismarissa, Itä-Saksassa. Kuollutta painoa laivalla on 6 704 tonnia. "RG I" oli viimeksi rekisteröity Suomen lipun alle ja sen kotisatama oli Vaasa. Alus liikennöi Merenkurkussa Vaasan ja Uumajan välillä vuoteen 2012. Matka-aika oli noin neljä tuntia ja aluksella noudatettiin Suomen aikaa. Alus otti 300 matkustajaa.


title: M/S RG I

text: RG I myytiin tanskalaiselle Fornaes Shipbreaking -yhtiölle vuonna 2013.


title: M/S RG I

text: RG I:n sisaraluksia ovat M/S Caribbean Carrier, M/S Ile de Ire, M/S Fast Independence ja M/S Lodbrog.